Wikipedia:A Taberna (xeral)/Arquivo 24 - Wikipedia, a enciclopedia libre\n1 A Xunta crea unha capa en liña de sitios arqueolóxicos inventariados\n2 Proposta da Galipedia para Premio Xoán Manuel Pintos 2018\n3 Xabier Correa Corredoira\n4 Avances no Programa Educativo da wikipedia en éuscaro\n5 Criterio a seguir para a grafía e a denominación das razas caninas en galego\n6 hijos de j barreras\n7 As capitais de provincia en es.wiki\n8 Google é a compañía que máis doa a Wikipedia\n9 Datos de poboación de Galicia\n10 A Galipedia na TVG\n11 A biblioteca Ánxel Casal está pensando en facer a Compostelapedia\n13 Sobre o uso do modelo:biografía\n14 Presentación para animar ó uso da Wikipedia nas aulas\n15 Votacións para borrar\n16 Ingresos e gastos da Fundación Wikimedia\n17 Caixas de navegación de concellos de España\n18 A RAG achega 168 novos termos matemáticos ó seu dicionario\n19 Un estudo da USC clasifica 3.374 petróglifos en Galicia\n20 Estratexia da Cultura Galega 2021\n21 Premio Rosalía de Castro\n22 Excel cos BICs da Xunta de Galicia para referencias\n23 Seguindo coa asociación\n23.1 Constitución de A3GAL, Asociación de Amigas e Amigos da Galipedia e coñecemento libre\n23.2 Solicitude de espazo para a asociación A3GAL na Galipedia\n23.2.1 A favor\n23.2.2 En contra\n24 Consulta sobre modelos\n25 Amazon doa un millón de dólares á Fundación Wikimedia\n26 Reverquido en Palas de Rei\n27 Vídeo de eu.wiki\n28 Modelo:Proxecto escolar\n29 a prensa como referencia\n30 Vinte con licenza libre\nA Xunta crea unha capa en liña de sitios arqueolóxicos inventariadosEditar\nBoas, hoxe atopei esta nova que di que a Xunta creou unha capa, para o seu visor de mapas ó que podedes acceder aquí, que permite visualizar os sitios arqueolóxicos inventariados. E isto para que nos pode servir? Pois para moito, moitos dos artigos de castros, petróglifos, castelos, etc, que precisen coordenadas, serán moi doados de atopar con esta ferramenta. Xa sabedes, a baleirar a categoría de Cómpren coordenadas ;) Saúdos, --Elisardojm (conversa) 12 de xaneiro de 2018 ás 20:28 (UTC)\nparécemo a min ou xa non está operativa esa opción? --178.57.158.157 16 de xaneiro de 2018 ás 23:51 (UTC)\n178.57.158.157, segue funcionando, acabo de probala agora mesmo. Está en "Selección de capa" (a icona con tres planos superpostos), "Afeccións", e logo "Patrimonio cultural" . Iso si, a páxina tarda bastante en cargase ó principio. Saúdos, --Elisardojm (conversa) 17 de xaneiro de 2018 ás 08:56 (UTC)\nNon sería mellor metelas en wikidata e que un modelo o importe? ※ Sobreira ►〓 「parlez 」 29 de xaneiro de 2018 ás 13:03 (UTC)\nSi, realmente iso sería mellor, de feito o Modelo:Templo xa consulta as coordenadas en wikidata, por exemplo. Simplemente habería que facer algo semellante noutros modelos como o modelo:Castro. Saúdos, --Elisardojm (conversa) 30 de xaneiro de 2018 ás 00:44 (UTC)\nAcabo de ler estes comentarios, un pouco tarde, e quero avisar: o visor do Plan Básico Autónomico é unha ferramenta imprescindible para a arqueoloxía galega, pero ten moitos erros. É a primeira vez que a Xunta fai público de verdade o inventario arqueolóxico, así que será un cambio cualitativo na xestión do patrimonio arqueolóxico, PERO precisamente o gran problema dese inventario é a xeolocalización dos bens. Non nos podemos fiar de maneira acrítica das localizacións xeográficas. Hai moitísimos erros, de decenas ou incluso centros de metros, nunha porcentaxe moi elevada dos bens. A maior parte dese inventario foi realizado antes de que a ferramenta GPS estivese dispoñible, así que moitas localizacións son a ollo. Antes de facer unha importación automática dende Wikidata, eu agardaría a ver como están realmente esas localizacións (e incluso agardaría a que se vaian facendo as primeiras modificacións). No caso de castros, castelos, xacementos romanos... non hai problema, pero no caso de mámoas e petróglifos o erro pode ser moi grave. Saúdos. AArizaga (conversa) 5 de marzo de 2018 ás 10:02 (UTC)\nGrazas polo aviso AArizaga, haberá que telo en conta. Por outra banda, vexo moi complicado que a curto prazo se poidan exportar eses datos a Wikidata de forma automática, así que non hai gran problema. Saúdos, Elisardojm (conversa) 5 de marzo de 2018 ás 11:05 (UTC)\nUn exemplo das críticas a este plan (ligazón). De todos modos, segue a ser unha ferramenta excepcional. Apertas!AArizaga (conversa) 5 de marzo de 2018 ás 11:15 (UTC)\nProposta da Galipedia para Premio Xoán Manuel Pintos 2018Editar\nBoas a todos, ata o 14 de febreiro, poden presentarse candidatura ós Premio Xoán Manuel Pintos 2018 de compromiso coa lingua do concello de Pontevedra. Como sabedes, a Galipedia acadará os 15 anos de traballo o vindeiro 8 de marzo, e neste tempo o proxecto serviu como ferramenta de normalización da lingua galega en todos os campos do coñecemento, polo que pode ser un bo candidato a este premio. Ós que lles pareza ben poden facer a súa proposta de candidatura nesta páxina. Saúdos, --Elisardojm (conversa) 2 de febreiro de 2018 ás 09:24 (UTC)\n“ Este xoves 1 de marzo coñecéronse os nomes dos gañadores dos premios Xoan Manuel Pintos, que como cada ano entréganse a aquelas persoas, empresas ou entidades que realcen a presenza da lingua galega na cidade de Pontevedra e en Galicia en xeral [...] A terceira categoría, incluída por primeira vez este ano, estivo aberta a votación pública dos cidadáns, que escolleron que o gañador fora 'A Galipedia', o proxecto de tradución da Wikipedia ao galego que fai 15 anos este 2018. Os membros do xurado alababan a escolla destes tres premiados, asegurando que traballan en tres ámbitos que loitan polo orgullo da lingua galega e a súa difusión [...] a entrega de premios se realizará nun acto previsto para o vindeiro 15 de marzo no Pazo de Mugartegui de Pontevedra. ”\n↑ David Arana (1/3/2018). "'Apego', 'A Galipedia' e dous profesores, gañadores dos premios Xoan Manuel Pintos". Concello de Pontevedra.\nParabéns a todos! --. HombreDHojalata.conversa 1 de marzo de 2018 ás 14:58 (UTC)\nNova tamén comentada en Wikipedia:A_Taberna_(novas)#Premio_Xoán_Manuel_Pintos.\nFelicidades a toda a comunidade e a todos os que teñen colaborado durante todos estes anos. Saúdos, Elisardojm (conversa) 1 de marzo de 2018 ás 19:58 (UTC)\nXabier Correa CorredoiraEditar\n¿Alguén pode correxir o nome de Xabier por Xavier? Creo que é o máis correcto. E xa de paso cambialo na categoría Commons correspondente (Alí foi erro meu) e tamén eiquí que acabo de creala fai un intre. E que acabo de darme conta do erro ó buscar información sobre él para a usa ficha en Wikidata. Grazas --La fabrica de nubes (fálame) 15 de febreiro de 2018 ás 13:35 (UTC)\nLa fabrica de nubes, non teño claro que haxa que cambialo, en varios sitios como este onde teñen as súas obras como escritor, poñer Xabier... Saúdos, --Elisardojm (conversa) 15 de febreiro de 2018 ás 16:31 (UTC)\nElisardojm Sí, vin ata artigos da Voz de Galicia onde veñe con "b", pero tambén con "v"... Pero na maioria de sitios que mirei, veñen con "v". Na Biblioteca Nacional de España, en "toda" a bibliografía onde aparece, en Afundación, en Abanca... O contrastei en varios sitios que eu entendo de peso, por decilo dalgunha maneira, por iso o comentaba. Mesmo nun dos enlaces da sua paxina na galipedia.--La fabrica de nubes (fálame) 15 de febreiro de 2018 ás 16:55 (UTC)\nElisardojm seguín buscando pola rede e atopei imaxes dunhas publicacións onde aparece o seu nome impreso, e aparece como Xabier (1) (2), e en outra (en portugués) como Javier. Pero a conclusión que saco de estar a buscar pola rede, de ver pinturas, mesmo vídeos do artista, creo que é maís coñecido por "Correa Corredoira", que tamén é como firma nas suas obras (1), (2), (3)... Así que por mín podémolo deixar así, e se cambiamos, poñer "Correa Corredoira"... --La fabrica de nubes (fálame) 15 de febreiro de 2018 ás 19:38 (UTC)\nEu penso que está ben así La fabrica de nubes. O que se pode facer, é indicar ó comezo algo do estilo: "tamén coñecido como Xavier Correa Corredoira" e engadir algunha referencia. A redirección Xavier Correa Corredoira xa está creada. Saúdos, Elisardojm (conversa) 16 de febreiro de 2018 ás 00:33 (UTC)\nSí Elisardojm deixao así, porque ó ver o seu nome impreso, xa estou convencido ó 99% de que é "Xabier". Saúdos--La fabrica de nubes (fálame) 16 de febreiro de 2018 ás 09:32 (UTC)\nXenial entón, asunto resolto :) Saúdos, Elisardojm (conversa) 16 de febreiro de 2018 ás 10:53 (UTC)\nAvances no Programa Educativo da wikipedia en éuscaroEditar\nBoas, tal e como se indica nesta nova, a wikipedia en éuscaro segue avanzando no seu Programa Educativo co que pretende mellorar a calidade dunha lista de artigos de interese para os estudantes de 12 a 16 anos. O seu traballo apoiouse na Universidade do País Vasco, e a través dela deron charlas a uns 100 profesores universitarios dos que algúns están agora traballando con eles. A idea é que eses universitarios fagan parte das súas tarefas usando a wikipedia e sexan avaliados por elas. Grazas a isto, agora xa teñen a estudantes de ciencias, arte, enxeñaría e humanidades traballando no proxecto. Esperan conseguir máis de 500 estudantes traballando no proxecto nesta primeira fase, o que sería todo un triunfo da iniciativa.\nDeberíamos tomar nota desta iniciativa que temos tan preto e buscar maneiras de aplicala á Galipedia. Eu pola miña parte estou aberto a diferentes tipos de colaboracións e penso que este pode ser un gran camiño a seguir, tan só precisamos un pouco de organización e buscar os contactos axeitados nas universidades. Quizais podería comezarse por crear unha presentación ou un proxecto para amosar á xente da Universidade no que puidesen ver as posibilidades da idea. Saúdos, Elisardojm (conversa) 1 de marzo de 2018 ás 12:39 (UTC)\nCriterio a seguir para a grafía e a denominación das razas caninas en galegoEditar\nOla. Alguén coñece algún manual en lingua galega respecto á forma de grafar as razas de cans e o nome de cada unha delas? Eu o único que atopo é, por unha banda, a recomendación no libro de estilo do Concello de Santiago de Compostela de escribilas sen cursiva , e pola outra unha nota lingüística que poderiamos adoptar dende do portugués padrón , que invita a grafalo en minúscula. A falta de referencias mellores, polo pronto non parece mala opción consensuar a súa escrita en minúscula e sen cursiva. Con todo, segue sen haber un arquivo dos distintos nomes: dóberman, doberman ou dobermann?; boxer ou bóxer?, foxterrier ou fox terrier? A ver se alguén pode achegar máis fontes. Saúdos. --Atobar (conversa comigo) 4 de marzo de 2018 ás 16:25 (UTC)\nhijos de j barrerasEditar\nA páxina hijos de j barreras xa exsiste -> https://gl.wikipedia.org/wiki/Hijos_de_J._Barreras,_S.A.\nNa páxina da comunidade, na lista de páxinas solicitadas sobre Galicia pídese esta páxina. --47.62.15.120 7 de marzo de 2018 ás 21:04 (UTC)\nAs capitais de provincia en es.wikiEditar\nVelaquí unha entrada ben curiosa no blog de Microsiervos. A ver se Xabier Cid, Banjo, HombreDHojalata ou calquera outro se animase a facer algo semellante e/ou adaptado ás cidades e vilas galegas. Esa gráfica cos datos de es.wiki é a súa vez unha idea xurdida doutra cos estados dos EUA. --Atobar (conversa comigo) 23 de marzo de 2018 ás 19:30 (UTC)\nEu deixo os datos en formato táboa, non quedan tan bonitos pero algo é algo, o que veña despois xa non ten que buscalos :). Neste caso optei por unha cousa máis sinxela que buscar as palabras, usei simplemente o tamaño do artigo en bytes, que vale tamén de indicador. Saúdos, Elisardojm (conversa) 24 de marzo de 2018 ás 01:47 (UTC)\nA Coruña 134.687\nCastelló de la Plana 12.146\nSanta Cruz de Tenerife 5.111\nAs Palmas de Gran Canaria 5.070\nCidade Real 8.931\nSantiago de Compostela 70.326\nVilagarcía de Arousa 16.893\nMonforte de Lemos 54.229\nGoogle é a compañía que máis doa a WikipediaEditar\nSegundo este artigo, Google é a empresa que máis doa a Wikipedia, pero o conxunto das grandes empresas que fan doazóns só é o 4% do total, o resto é de doazóns individuais. Saúdos, Elisardojm (conversa) 27 de marzo de 2018 ás 08:09 (UTC)\nWikipedia's Senior Executive Says Apple Pulls Data And ‘Exploits’ Service Without Donation (2018): https://wccftech.com/wikipedias-senior-executive-says-apple-pulls-data-and-exploits-service-without-donation/\nWikipedia has a ton of money. So why is it begging you to donate yours? (2015) : https://www.washingtonpost.com/news/the-intersect/wp/2015/12/02/wikipedia-has-a-ton-of-money-so-why-is-it-begging-you-to-donate-yours/?utm_term=.297238df24ee\nSoleil222 (conversa) 30 de marzo de 2018 ás 16:22 (UTC)\nWhy does Wikipedia keep asking for money when execs get six-figure golden handshakes? (2017): https://www.ibtimes.co.uk/why-does-wikipedia-keep-asking-money-when-execs-get-six-figure-golden-handshakes-1625437\nLa Wikipedia va camino de desaparecer: gasta demasiado y las donaciones no bastan (2017): https://www.elconfidencial.com/tecnologia/2017-05-28/wikipedia-donaciones-enciclopedia-internet_1389357/\nAdivina en qué se pule Wikipedia el dinero de tus donaciones (2017): https://www.merca2.es/en-que-se-gasta-tu-dinero-wikipedia/\nSoleil222 (conversa) 6 de abril de 2018 ás 16:37 (UTC)\nWikipedia, la gran enciclopedia de Internet, al borde del cierre (2017): https://www.cuartopoder.es/innovacion/tecnologia/2017/06/17/wikipedia-la-gran-enciclopedia-de-internet-al-borde-del-cierre/\nDestaco este fragmento: "Según Macon, Wikimedia arrastra otro problema estructural: la mala gestión. Señala en su informe que en lugar de destinar el dinero proporcionado por los usuarios en los últimos años en mejorar el producto y hacerlo viable, los dirigentes de la fundación se han dedicado a cobrar su sueldo, confiándose en sus posiciones y olvidando los principios altruistas y colaborativos en torno a los que se creó la Wikipedia. Además, se ha generado una “burbuja profesional” y en los últimos años Wikimedia ha contratado a más de 300 empleados. Hace una década todo el personal que trabajaba en la fundación era colaborador y no asalariado".\nWikipedia co-founder Jimmy Wales net worth, age and family (2018): http://metro.co.uk/2018/03/13/wikipedia-co-founder-jimmy-wales-net-worth-age-family-7383352/\nDestaco este fragmento: "Jimmy Wales is surprisingly only worth $1 million (£751,800). That’s a pretty modest pile compared to the likes of Facebook founder Mark Zuckerberg (£53.7 billion), Snapchat’s Evan Spiegel (£2.8 billion) or even MySpace founder Tom Anderson (£43.1m)."\nSoleil222 (conversa) 6 de abril de 2018 ás 18:01 (UTC)\nWikipedia tiene dos millones y medio de dólares para hacer un buscador (o lo que quieran) (2016): https://www.eldiario.es/tecnologia/hara-Wikipedia-millones-euros_0_485051712.html "La Fundación Wikimedia, de la que depende Wikipedia, gana 250.000 dólares al mes".\nSoleil222 (conversa) 6 de abril de 2018 ás 18:29 (UTC)\n@Soleil222: non sei que queres dicir exactamente con todas estas ligazóns e eses titulares en letra grosa, pero penso que cómpre recordar aquí que isto non é un foro. As páxinas de conversa están destinadas ao diálogo sobre a edición dos contidos. --. HombreDHojalata.conversa 6 de abril de 2018 ás 21:42 (UTC)\nEstimado HombreDHojalata: Publiqué esos links aquí porque Eli me dijo lo siguiente: "Puedes comentar esa noticia en la taberna, por ejemplo, en la sección Wikipedia:A Taberna (xeral), y aunque lo publiques en castellano te lo agradeceríamos mucho porque toda la información es útil".\nÉ certo que a Galipedia non é un foro, HombreDHojalata, pero esta é a sección xeral da Taberna, e Soleil222 simplemente achegou información relacionada co proceso de xestión dos fondos da Fundación Wikimedia, penso que pode ser de interese. Saúdos, Elisardojm (conversa) 7 de abril de 2018 ás 00:39 (UTC)\n┌────────────────────────────────────────────────────────────────────────────────────────────────────┘Hai anos que teño configurado un lector de noticias automático, que rastrexa a rede e me envía ligazóns a todo o que se publica sobre algúns temas, entre eles "Wikipedia". Moi a miúdo, moitos "medios", máis ou menos fiábeis ou máis ou menos sensacionalistas, publican "informacións" relativas á Wikipedia. Pola miña experiencia, en moitos dos casos, esas información están fora de contexto, son erróneas, están terxiversadas, directamente inventadas (fabricadas) e/ou entran dentro do que poderiamos chamar teorías de conspiracións. Na miña opinión, facerse eco, aquí, de toda esa borralla, non leva a ningures e non é máis ca ruído. Este non é o lugar de falar do destino das doazóns particulares. Este non é o foro dos doantes particulares de cartos á Wikipedia. E falar aquí diso non vai mudar nada en absoluto. Pola contra, meter unha restra de ligazóns á artigos de "prensa" o único que nos pode levar, aos que piquemos, é a entrar na opinoloxía e o foreo. E o foreo fora de lugar é como as malas herbas, canto máis se deixan medrar máis custa despois arrancalas. --. HombreDHojalata.conversa 7 de abril de 2018 ás 17:49 (UTC)\nHasta donde yo sé, The Washington Post es un periódico respetable. Y los artículos que publiqué aluden a un informe emitido por el ingeniero Guy Macon, uno de los editores más antiguos de Wikipedia. Soleil222 (conversa) 7 de abril de 2018 ás 19:29 (UTC)\nLin ese artigo d'The Washington Post, e non contén, ningunha información que me cause preocupación nin que me escandalice. Un artigo que é do ano 2015.\nA que ven traelo agora á taberna da Galipedia? Con que finalidade? --. HombreDHojalata.conversa 7 de abril de 2018 ás 19:59 (UTC)\nArtículo 19 de la Declaración Universal de los Derechos Humanos: Todo individuo tiene derecho a la libertad de opinión y de expresión; este derecho incluye el de no ser molestado a causa de sus opiniones, el de investigar y recibir informaciones y opiniones, y el de difundirlas, sin limitación de fronteras, por cualquier medio de expresión. Soleil222 (conversa) 7 de abril de 2018 ás 20:11 (UTC)\nBueno, bueno! Iso xa son palabras maiores. Dios me libre de querer negarche dereito ningún, molestarche ou limitarche nada!\nPor si nalgún momento interpretaches que as miñas palabras querían dicir o contrario, quede claro que por min podes opinar, expresar, investigar etc o que estimes oportuno e conveniente. Faltaría máis.\nPor outra banda, espero que a min se me recoñeza o mesmo dereito: a opinar, expresarme e tódolo demais. --. HombreDHojalata.conversa 7 de abril de 2018 ás 20:29 (UTC)\nDatos de poboación de GaliciaEditar\nHai moitos anos que non colaboro de forma habitual na Galipedia, e estou vendo de poñerlle polo menos unhas horas cada semana.\nComo prefiro programar que escribir, alegroume ver que a primeira das propostas de colaboración do portal da comunidade é actualizar os datos de poboación de Galicia a partir dos datos do IGE.\nAsí que estou a traballar nun guión (script) que:\nActualiza o dato de poboación e o ano que aparecen no modelo dos artigos das categorías «Poboación [ano obsoleto]» a partir dos datos do IGE.\nElimina a categoría «[…] poboación [ano]» se está posta a man no artigo, que vexo que a engade o modelo.\nMarcará para eliminar, unha vez acabe de actualizar todo ao ano 2017, as categorías vellas sen contido (que idealmente deberían ser todas as categorías vellas). Vin que Estevoaei e Chairego_apc levan o de eliminar esas categorías cando quedan baleiras.\nO guión xa está en marcha mentres escribo isto, e como as edicións automáticas teñen forzado un intervalo de 10 segundos, tardará un tempo.\nPero teño algunhas dúbidas que me gustaría solucionar antes de rematar a actualización:\nDebería crear automaticamente as categorías «[…] poboación [ano]» que se fagan necesarios tras actualizar un dato de poboación?\nDebería estar engadindo algún tipo de referencia ao modelo (template), por exemplo unha referencia á páxina do IGE onde se poden consultar os datos de poboación?\nHai moitos artigos para os que o guión non atopa unha correspondencia nos datos do IGE (leva 165 detectados no momento de escribir isto). Se ben pode que algúns os poida solucionar cambiando o guión (ignorar tiles, artigos, etc.), detectei polo menos dous tipos de problemas máis complexos:\nArtigos sobre lugares que no IGE aparecen nun nivel diferente, como no caso de Biduído, que na Galipedia aparece como lugar da parroquia de Teixido, pero segundo o IGE Teixido é en realidade un lugar da parroquia de Régoa (como o usuario PepedoCouto apuntara hai 10 anos), e Biduído é outro lugar de Régoa, non subordinado a Teixido. Nestes casos, modifico (a man) o artigo para axustalo ao IGE? Ou para isto úsase unha fonte distinta do IGE (nos arquivos da taberna hai referencias a unha fonte da Xunta para a escolla de nomes)?\nArtigos que non parecen estar no IGE para nada, como no caso de A Agra das Breas, Santa Comba de Carnota, Carnota. Dado que o IGE contén entradas de lugares sen habitantes, entendo que non aparecen nos datos do IGE porque o IGE non considera que existan, non porque non teñan habitantes. Asumo que eliminar o artigo non é unha opción. Debería verificar a existencia do lugar en algunha outra fonte pública alternativa ao IGE? Ou simplemente ignorar os artigos destes lugares se xa teñen a poboación posta a 0 na Galipedia?\nSó estou actualizando o dato no modelo. Debería actualizalo en algún outro lugar? Por exemplo:\nNotei que algúns artigos indican a poboación na descrición, ás veces separando homes e mulleres. Debería actualizar o dato tamén aí? Debería eliminalo de aí e que o dato quede só no modelo? Ou é mellor que non toque a descrición?\nBuscando «poboación» nos arquivos das tabernas, descubrín tamén que hai listas de concellos con datos de poboación. Debería actualizalas?\nDebería modificar o guión para actualizar os datos de poboación en Wikidata e modificar os nosos artigos para que tiren de Wikidata?\nUnha vez rematada a actualización, a miña idea é publicar o guión (e.g. en GitLab) para que poida usalo no futuro calquera editor. Debería documentar a súa existencia e instrucións de uso en algunha páxina da Galipedia? E, nese caso, onde?\nUnha vez remate de actualizar os datos, o resto de propostas de colaboración non parecen automatizables. Ocórresevos algunha tarefa automatizable que teña máis prioridade que esas propostas de colaboración?\n— GallaecioE logo? 31 de marzo de 2018 ás 14:13 (UTC)\nGallaecio, o primeiro, darche as grazas polo teu traballo do que precisamos moito na Galipedia, porque para este tipo de traballos automáticos case non hai usuarios que poidan colaborar e precisamos moita axuda neste campo. Eu comento as miñas impresións sobre os puntos que comentas.\nSi, as categorías de anos de poboación hai que ilas creando, se non as pode crear o script, avisa e eu botarei unha man para crealas, e seguro que outros usuarios tamén.\nEngadir referencias. Se a referencia que se engade é unha referencia ó dato específico de cada poboación entón si (referencias si, sempre! :), pero se a referencia é só unha referencia á páxina xeral do IGE, entón penso que non paga a pena porque aínda que a web sexa correcta, atopar o dato dende a páxina principal non é doado, e polo tanto a referencia non sería de gran axuda.\nSobre os artigos que non se atopa o dato no IGE:\nSe os artigos están nun nivel diferente, habería que revisar se o artigo da Galipedia ten o título correcto, os artigos están baseados no Nomenclátor da Xunta, pero pode que haxa algúns que teñan erros, xa atopei uns cantos revisando lugares dalgunhas parroquias e seguro que seguirán aparecendo. Se puidese ser posible que o fixeras, penso que sería de utilidade conseguir un listado nunha páxina wiki deses lugares que teñen un nivel diferente, para revisalos entre todos.\nArtigos que non aparecen no IGE. Como xa che comentei a base dos artigos de parroquias e lugares é o Nomenclátor, e A Agra das Breas si sae, acabo de comprobalo. Neste caso, se no IGE non se atopan, eu o que faría é actualizar o ano da estatística se o número de habitantes está a cero, porque non sei doutra fonte onde se poidan consultar estes datos. Isto tamén penso que sería útil tamén listalo noutra páxina para revisalo tamén con calma. Por certo, dende que páxina do IGE obtés os datos? Porque eu sempre teño problemas para atopar as poboacións dos lugares e parroquias.\nActualizar datos na descrición do artigo. Home, o ideal sería que tamén se actualizaran os datos no corpo do artigo, pero penso que iso pode ser moi complicado porque cada artigo pode estar redactado de forma diferente, pero se atopas un patrón e podes actualizalo nalgúns, eu penso que tamén quedaría mellor. O de eliminar o dato do texto do artigo xa non sei que dicirche, eu por min borraríao porque é unha información que é moi difícil de manter e está quedando desfasada, polo menos nos artigos de parroquias e lugares. Pero nisto quizais debería haber máis opinións.\nE si claro, as listas de concellos tamén habería que actualizalas.\nMeter a información en Wikidata? Non sei eu se pagará a pena, eses artigos é bastante improbable que se creen noutras linguas co cal esa información non vai ser reutilizada. Por outra banda, se ves que iso que facilita o traballo de automatización entón, adiante! :)\nSobre o de documentar o guión e publicalo: Xenial, iso facilitaríalle moito o trabalo a outros usuarios que intenten seguir con estas tarefas de actualización, e por suposto que o mellor sería ter unha páxina de axuda e explicación, o máis simplificada posible, dentro da Galipedia, para tela a man e poder ir traballando sobre ela. Onde metela? A verdade é que polo momento non hai moitas ferramentas deste tipo no proxecto, temos a páxina Wikipedia:AutoWikiBrowser, sobre un editor MediaWiki semiautomático, poderías facer unha páxina de axuda nese mesmo espazo de nomes Wikipedia, logo se no futuro se fai un sitio mellor xa se moverá.\nOutras propostas de automatización? Algunhas seguro que hai, pero agora mesmo non se me ocorre ningunha, pero si temos un problema técnico que está pendente de resolver e ó mellor ti podías botarlle un ollo. Verás, resulta que o Modelo:Mapa de localización está funcionando mal nalgúns casos. Por exemplo, o Modelo:Mapa de localización de Rusia (Europa) no artigo Smolensk, se revisas a páxina de conversa asociada, verás que houbo que poñer unhas coordenadas no mapa diferentes ás reais para que aparecera correctamente situado, en vez de 54°46′58″N 32°2′43″L, no mapa de localización ten 55 | lat_min= 35 | lat_seg=58 | latNS = N | lon_deg = 34 | lon_min = 55 | lon_seg = 43. Eu botara un ollo no seu día pero non din co problema. Eu pensaba que o problema estaría no mapa de localización de Rusia (Europa) pero comparando coas versións doutras linguas non vin que podería pasar.\nE se iso non che vale, entón sempre podes facer amaños ortográficos mentres non se nos ocorren outras cousas, temos Wikipedia:Revisor ortográfico/Listaxe e Wikipedia:AutoWikiBrowser/Typos (aínda que esta última non ten as expresións regulares completamente revisadas nin ampliadas) O:). Saúdos, Elisardojm (conversa) 1 de abril de 2018 ás 02:27 (UTC)\nSobre as referencias, podería fornecer unha ligazón á descarga en formato CSV, e indicar na referencia a liña concreta na que se atopa o dato. Valería?\nSobre o lugar de onde saco os datos, é da ligazón esa que incluiría como referencia se pensades que debo. Atopeina desde o Nomenclátor estatístico de Galicia, seleccionando «Buscar por entidades», marcando as tres caixas na parte superior («Ver ent. colectivas (parroquias) », «Ver ent. singulares» e «Ver núcleos»), seleccionando «Buscar», e unha vez completada a busca seleccionando o botón «Descargar en formato Excel» que aparece. Os datos semellan os mesmos que aparecen ao seleccionar «Árbore de clasificación xerárquica» na páxina principal e ir despregando as entradas. — GallaecioE logo? 1 de abril de 2018 ás 06:19 (UTC)\nOs problemas que requiren dunha revisión vounos ir apuntando en Usuario:Gallaecio/Poboación. — GallaecioE logo? 1 de abril de 2018 ás 09:16 (UTC)\nOutra cousa Gallaecio, para que as túas edicións non enchan a lista de cambios recentes, para esas edicións debes crear outra conta e solicitar para ela a bandeira de bot en Wikipedia:Bots/Peticións de aprobación. Saúdos, Elisardojm (conversa) 1 de abril de 2018 ás 11:20 (UTC)\nEstou parvo. Non só teño xa unha conta de bot para estas cousas, senón que a teño aprobada desde 2014. Enseguida cambio a ela. — GallaecioE logo? 1 de abril de 2018 ás 11:35 (UTC)\nTes razón Gallaecio, xa non me lembraba eu tampouco de Shyde :), e curiosamente xa naquela votación aparecía este traballiño, mira ti :)\nE si, eu penso que a referencia que indicas vale perfectamente. O que habería que ter en conta a maiores, se o bot á capaz de facelo, é revisar se o artigo ten sección de notas, e en caso de non tela engadila. O que pasa é que pode ser un pouco complicado saber onde metela, se é moita lea déixao porque aínda que non exista a sección as referencias visualízanse igual.\nHai outra tarefa que quizais poderías automatizar, hai listas de biografías que teñen as entradas en formato "apelidos, nome" e habería que cambialas a "nome apelidos", nalgúns casos engadíndolles a ligazón porque aínda non a teñen. Por exemplo Wikipedia:Entradas do Diccionario Bio-bibliográfico de Escritores, Wikipedia:Entradas do Dicionario biográfico de Galicia, Wikipedia:Entradas do Diccionario de escritores en lingua galega. Nalgúns tamén habería que cambiar as maiúsculas dos apelidos por minúsculas, e nalgunhas partes engadir ligazóns ás entradas... Saúdos, Elisardojm (conversa) 2 de abril de 2018 ás 08:02 (UTC)\nGallaecio, ocorréuseme outra cousa que se podería intentar automatizar: revisar os artigos de biografías que non teñen foto e metelos na categoría de Categoría:Personalidades sen imaxes. Engadir os artigos sen foto a esa categoría facilitará a busca de fotos coa ferramenta de PetScan e FIST. Saúdos, Elisardojm (conversa) 4 de abril de 2018 ás 11:42 (UTC)\nGallaecio, outra cousa que quizais se podería automatizar, sería incluír nas páxinas de conversa dos artigos de biografías de persoas vivas o Modelo:BPV. Saúdos, Elisardojm (conversa) 6 de abril de 2018 ás 09:21 (UTC)\nA Galipedia na TVGEditar\nCreo que non se puxo por aquí a ligazón á entrevista que lle fixeron a Estevoaei polo aniversario da Galipedia, foi unha entrevista que saíu no programa Zigzag diario. Podedes consultala nesta páxina (a partir de 36'55"). Grazas a Estevoaei pola súa dispoñibilidade e polo seu bo facer diante das cámaras! Saúdos, Elisardojm (conversa) 5 de abril de 2018 ás 22:09 (UTC)\nA biblioteca Ánxel Casal está pensando en facer a CompostelapediaEditar\nVendo onte o telexornal, vin a nova de que a Biblioteca Ánxel Casal, en Santiago, está a celebrar o seu décimo aniversario. Nesta biblioteca teñen preto de 40.000 socios, o 40% da poboación de Santiago de Compostela. Ó final da nova, que podedes consultar aquí (a partir de 1:21:02) din que os da bibliotea "xa pensan nunha Compostelapedia".\nNós xa temos a primeira páxina da Pontevedrapedia, adaptándoa un pouco, tan só precisamos xente que se anime a contactar con eles e ofrecerlles a nosa axuda e colaboración. Saúdos, Elisardojm (conversa) 6 de abril de 2018 ás 15:41 (UTC)\nPonte do BósforoEditar\nI am sorry for writing in English, but I would like to inform that a user globaly has moved Ponte do Bósforo to Ponte dos Mártires do 15 de xullo.\nThis cross-wiki political propaganda has been undone on several wiki's already, but not on this wiki. Ofcourse your wikicommunity decides what the best name fro that article is.\nI would have moved it back, but as this Cross-Wiki-user changed the redirect (from REDIRECT to redirect) the page can now only be moved back by users that have the right permissions.\nRodejong (conversa) 11 de abril de 2018 ás 18:44 (UTC)\nRodejong, there are many references in newspapers to that name... Bye, --Elisardojm (conversa) 11 de abril de 2018 ás 19:57 (UTC)\nthis change of name is official and where is it referenced? --47.62.12.103 12 de abril de 2018 ás 22:17 (UTC)\nYou can see the reference at the article. Bye, --Elisardojm (conversa) 12 de abril de 2018 ás 22:40 (UTC)\nSobre o uso do modelo:biografíaEditar\nLevo un tempo observando que de xeito sistemático se está engadindo o Modelo:Biografía en todos os artigos relacionados con algunha personalidade. Se ben en principio non debería haber problema e o modelo toma os datos directamente de wikidata o cal aforra bastante tempo, resulta que en moitos casos a información que aparece nel está noutra lingua. Por outra banda, temos algúns modelos, como por exemplo Ficha de nobre, Eclesiástico..., que conteñen uns parámetros máis axeitados para a biografía en cuestión, que se están deixando de usar por incluír este outro xenérico e aforrar tempo, o cal supón a perda de tempo de outro usuario en mudar o modelo e engadir o correcto.\nTodo isto me leva a pensar que se ben facemos un esforzo moi grande para "ter unha enciclopedia de calidade" nalgúns aspectos, non podemos chegar despois e cagala, con perdón, con cousas como esta que o que demostran é falta de coidado nos artigos ou gañar tempo para quen sabe que. --AMPERIO (conversa) 2 de maio de 2018 ás 17:06 (UTC)\nise ven sendo un problema de wikidata (non ter os datos en galego) non do modelo biografía. Co tempo todo estará galeguizado ao gusto enxebre e entón si aforraremos moito chollo --47.63.26.248 2 de maio de 2018 ás 23:54 (UTC)\nAMPERIO, a idea é unificar as fichas de biografías no modelo Biografía engadindo neste modelo máis datos, polo menos as que sexan máis simples (por exemplo o modelo futbolista posiblemente non se poida unificar pola gran cantidade de información específica que ten), para facilitar o mantemento, unificación dos artigos e reutilización de Wikidata. O da lingua é temporal, en canto eses datos se vaian traducindo ó galego en Wikidata, xa irán saíndo correctamente. Saúdos, Elisardojm (conversa) 3 de maio de 2018 ás 01:20 (UTC)\nPresentación para animar ó uso da Wikipedia nas aulasEditar\nBoas, atopei hoxe unha presentación moi interesante para animar ó uso da Wikipedia nas aulas, é o documento ligado nesta entrada. Comenta cousas interesantes e de forma bastante clara, se teño tempo intentarei traducila e adaptala ó galego. Saúdos, Elisardojm (conversa) 4 de maio de 2018 ás 08:15 (UTC)\nVotacións para borrarEditar\nHai varias votacións abertas en Wikipedia:Votacións para borrar/Votacións. Se agradecería a participación dos usuarios. --AMPERIO (conversa) 27 de maio de 2018 ás 18:12 (UTC)\nIngresos e gastos da Fundación WikimediaEditar\nPor se vos interesa, atopei hoxe esta información neste ficheiro sobre as contas da Fundación Wikimedia. Non me coinciden exactamente as cantidades co indicado nos informes, ou non os atopo, pero polo menos da unha idea de como están as cousas. Saúdos, Elisardojm (conversa) 6 de xuño de 2018 ás 23:59 (UTC)\nGrazas IP por engadir a gráfica. Acabo de engadir as cifras do 2016-2017 nas que se superaron os 100 millóns de activos, o informe de 2017-2018 aínda non está porque o ano fiscal da Fundación remata o 30 de xuño. Saúdos, --Elisardojm (conversa) 7 de xuño de 2018 ás 15:30 (UTC)\nCampañas de financiamento e ingresos\nActivos a final de ano\n2015/2016 81,862,724 $65,947,465 $91,782,795\n2016/2017 91,242,418 $69,136,758 $113,330,197\n↑ 1,0 1,1 1,2 http://upload.wikimedia.org/wikipedia/foundation/2/28/Wikimedia_2006_fs.pdf\n↑ 9,0 9,1 https://upload.wikimedia.org/wikipedia/foundation/0/0b/Audit_Report_-_FY_14-15_-_Final.PDF\nCaixas de navegación de concellos de EspañaEditar\nEn canto ao deseño das Caixas de navegación de concellos de España hai un fío de conversa aberto: aquí. --. HombreDHojalata.conversa 14 de xuño de 2018 ás 20:03 (UTC)\nA RAG achega 168 novos termos matemáticos ó seu dicionarioEditar\nA RAG acaba de achegar 168 novos termos matemáticos ó DRAG, aquí a nova, entre eles mediana, grafo, hexadecimal, desvío de padrón, polinomial, interpolar, moda, congruencia, regresión ou transitivo. Saúdos, Elisardojm (conversa) 25 de xuño de 2018 ás 07:55 (UTC)\nUn estudo da USC clasifica 3.374 petróglifos en GaliciaEditar\nUn estudo da USC localiza e clasifica 3.374 petróglifos en Galicia, segundo esta nova. Pódese acceder ó artigo completo nesta ligazón. O traballo ten unha licenza libre, CC-BY. Saúdos, --Elisardojm (conversa) 25 de xuño de 2018 ás 08:16 (UTC)\nme parece que cataloga estacións rupestres máis que petróglifos. Tampoco vexo que se pode facer con iso --193.144.61.240 27 de xuño de 2018 ás 17:48 (UTC)\nEstratexia da Cultura Galega 2021Editar\nEstá a desenvolverse estes días de xullo a Estratexia da Cultura Galega que ten como obxectivos "Consolidar unha visión social da cultura como valor esencial e imprescindible para o desenvolvemento integral da sociedade, e a valoración da lingua galega como instrumento-clave da nosa identidade cultural e activo útil para a cidadanía.", facilitar o acceso á cultura, avanzar na proxección exterior e internacionalización da produción cultural de Galicia, potenciar o posicionamento da cultura galega na sociedade dixital, entre outros.\nA maiores hoxe abriron unha páxina para que a cidadanía faga propostas para sumar esforzos arredor da cultura, tedes acceso a ela aquí. Penso que facer algún tipo de actividade na Galipedia pode axudar a desenvolver varios deses obxectivos, polo que estaría moi ben que se presentara algún tipo de proposta que estivese relacionada co proxecto. Non sei ata cando hai prazo para presentar as propostas, pero podemos traballar aquí algún tipo achega entre todos e logo presentala en nome da comunidade. Saúdos, --Elisardojm (conversa) 5 de xullo de 2018 ás 10:42 (UTC)\nMandeilles unha proposta de colaboración, a ver se sae algunha actividade con isto. Saúdos, --Elisardojm (conversa) 19 de xullo de 2018 ás 22:55 (UTC)\nPremio Rosalía de CastroEditar\nComo se comentou noutra sección, a Galipedia foi recoñecida co Premio Rosalía de Castro de Lingua na sección de colectivo, entidade ou asociación que destaca na promoción da lingua galega.\nA Deputación da Coruña púxose en contacto comigo para tramitar o pagamento do premio. É preciso un CIF, unha certificación bancaria, en unha autorización para que a Deputación comprobe, de oficio, se a asociación ten débedas tributarias coas distintas administracións.\nComo sabedes, a pesar de que se comentou a posibilidade en varias ocasións, a Galipedia non está constituída como Asociación. Xa que logo, púxenme en contacto con Wikimedia España, da que son socio, para ver se poderiamos canalizar a entrega do premio a través dela. Que ingresen os cartos na conta de WMES, e que se dediquen a proxectos relacionados coa gl:wiki (gañadora do premio).\nWMES podería (ou non) ser co-organizadora das actividades que se fagan con eses cartos. Non é imprescindible.\nGustaríame que a comunidade da Wikipedia en lingua galega se pronuncaise sobre a posibilidade de canalizar os cartos a través de Wikimedia España, ou que propuxese outras alternativas de as houber.\nUn saúdo! --Estevo(aei)pa o que queiras... 9 de xullo de 2018 ás 17:04 (UTC)\nEntendo que son 3 000 euros ou unha cantidade semellante. É boa mágoa que non teñamos aínda unha Asociación independente e 100 % de noso (Elisardo, ti que tes boa man xestora, xa estás tardando...). O que expón Estevo acerca de tramitalo a través de Wikimedia España a min paréceme razoable e acaído; amais, de primeiras, non lle vexo moita alternativa real. Se Wikimedia España acepta ser a receptora e custodiar os cartos para a Galipedia (que entendo que si), o cortés, en efecto, sería ofrecerlles coorganizar as actividades, que, en todo caso, como ben explica Estevo, terán sempre como plataforma gl.wiki. E grazas a quen vos ocupades destas leas. Saúdos. --Atobar (conversa comigo) 9 de xullo de 2018 ás 17:58 (UTC)\nNin con un pau. Hai que manterse o máis afastado posible de wikipedia españa. Os proxectos NON son compatibles. Evidentemente dende galipedia as miras son outras e as formas tamén. Nemigo\n9 de xullo de 2018 ás 18:58 (UTC)\nNemigo, tes un grave erro de concepto: Wikimedia_España e Wikipedia_en_castelán son cousas ben distintas. Por favor, infórmate. Grazas. --. HombreDHojalata.conversa 9 de xullo de 2018 ás 20:36 (UTC)\nHome, tanto como grave... grave é o que pasa por alí. A estas alturas xa queda pouca xente que estea errada con wikipedia españa. Obviamente a información a terá que acadar cada un... coma sempre. Nemigo\n9 de xullo de 2018 ás 21:43 (UTC)\nInsisto, non existe tal cousa "wikipedia españa". Estás mesturando dúas cousas distintas. Unha cousa é a Wikipedia en español (ou castelán), lingua de centos de millóns de persoas que viven en moitos países do mundo (sobre Wikipedia en español ninguén falou aquí). E outra cousa é a asociación Wikimedia España --. HombreDHojalata.conversa 10 de xullo de 2018 ás 08:56 (UTC)\nClaro, non fas outra cousa nas túas edicións: insistir. Do que falamos aquí (canda menos eu) Según Gardner (Sue Garner, la directora ejecutiva de la Wikimedia Foundation), las becas a través de las que se financian las oficinas locales de Wikipedia se gestionan de forma cuestionable. Las personas encargadas de asignar las becas son las mismas que las reciben. https://www.reasonwhy.es/actualidad/digital/wikipedia-en-el-ojo-de-la-polemica-corrupcion-y-compra-de-articulos_2013-10-18 --Nemigo\n10 de xullo de 2018 ás 12:05 (UTC)\n┌────────────────────────────────────────────────────────────────────────────────────────────────────┘ Unha vez máis, ves a meter ruído a un fío que non ten nada que ver co que ti postulas. Cantos anos máis vamos a seguir consentindo isto?! . HombreDHojalata.conversa 10 de xullo de 2018 ás 14:30 (UTC)\nO único que non aportou nada a este fío es ti, pediches datos ou aclaracións e non parece que a tal información sexa cuestionada por ninguén. O que se está a aturar dende vai anos son as túas edicións "insistentes" Nemigo\n10 de xullo de 2018 ás 15:55 (UTC)\nNemigo, é a enésima vez que, despois da túa renuncia pública como editor da Wikipedia en galego, apareces para entorpecer as conversas e seguir a túa propia folla de ruta. Detén as túas edicións irrespectuosas. --Atobar (conversa comigo) 10 de xullo de 2018 ás 19:01 (UTC)\nAlgo me di que este usuario Nemigo pode ser o mesmo Nemigo que foi fonte de problemas tamén no proxecto OpenStreetMap hai un ano. Se están interesados, poden ler o fío na lista de talk-es@openstreetmap.org sobre o conflito. En vista de que a comunidade gl non está constituída como Asociación, a min paréceme boa idea canalizar a entrega do premio a través de Wikimedia España. --Edvac\nConcordo con Atobar, aínda que a presenza do/a coorganizador/a incluída no orzamento de cada actividade -en caso de que se decida gastar eses cartos en varios proxectos pequenos- na práctica podería significar menos cartos totais aplicados ao conxunto das actividades. Pero tendo en conta que pola súa banda WMES tamén multiplicaría as xestións se nos mutiplicamos os proxectos, semella xusto. Teño unha pregunta, non é posible adiar a recepción dos cartos falando coa Deputación? Eses cartos poderían figurar como comprometidos/bloqueados no orzamento da Deputación mesmo se pasamos de ano, creo. Iso daríanos tempo a plantexar o da Asociación. SaúdosMaria zaos (conversa) 9 de xullo de 2018 ás 19:40 (UTC)\nPois claro que é complicado iso do NIF e a conta. Renunciar ao premio tamén quedaría mal. A min paréceme ben esa proposta, é un xeito de aproveitar mentres non haxa asociación--Ogalego.gal (conversa) 9 de xullo de 2018 ás 20:35 (UTC)\nParéceme ben a proposta de Estevo(aei). Non vexo factíbel o de adiar a entrega. Vitoriaogando (conversa) 9 de xullo de 2018 ás 20:39 (UTC)\nAtobar o da asociación xa leva tempo cocéndose, aquí están a comentarse os estatutos, aínda hai que darlle algunha volta máis, pero fai falta máis lume para que ferva :)\nSobre o outro tema, eu preguntaría á Deputación, como dixo Maria zaos, se é posible adiar o abono e así darnos tempo a facer a asociación. Realmente este trámite non leva moito tempo se nos poñemos a elo. Saúdos, --Elisardojm (conversa) 10 de xullo de 2018 ás 00:45 (UTC)\nNon é posible adiar o pago. A Deputación ten que tramitar en conxunto os expedientes. Canto máis ralenticemos, tanto peor para o xurado e os outros premiados. —o anterior comentario sen asinar foi feito por Estevoaei (conversa • contribucións)\nPois entón só queda a posibilidade de WM-ES, dalle para adiante Estevo(aei)! Cando é a entrega do premio? Sábese algo? Saúdos, --Elisardojm (conversa) 10 de xullo de 2018 ás 22:24 (UTC)\nEstevo(aei), como está isto? Foi ben a cousa? Saúdos, Elisardojm (conversa) 12 de agosto de 2018 ás 09:59 (UTC)\nA Deputación da Coruña aprobou a resolución pola que se aprobou a concesión do pagamento. Son 2430 euros (3000 euros menos o 19 % de retención do imposto de sociedades - premios), e hanse ingresar na conta de Wikimedia España á disposición de actividades que organice a Galipedia. Propoño que en canto a A3GAL (Asociación de Amigas e Amigos da Galipedia e coñecemento libre, recentemente constituída) teña unha conta bancaria, os cartos se transfiran a dita Asociación para a súa xestión. Un saúdo. --Estevo(aei)pa o que queiras... 4 de outubro de 2018 ás 09:10 (UTC)\nExcel cos BICs da Xunta de Galicia para referenciasEditar\nBoas, o usuario Edvac acaba de achegar no artigo do Porriño unha ligazón a un ficheiro Excel da Xunta de Galicia coa lista de BICS rexistrados, non ten as coordenadas pero si é unha lista bastante completa dos BOES e DOGS nos que foron declarados, servirá de referencia para moitos artigos. Saúdos, --Elisardojm (conversa) 15 de xullo de 2018 ás 21:13 (UTC)\nSeguindo coa asociaciónEditar\nBoas, como xa se comentou hai tempo (he, he, acabo de ver que foi hai exactamente un ano), estamos intentando crear unha asociación para dar apoio á Galipedia e poder levar adiante máis actividades que fomenten a participación e coñecemento do proxecto. Dende esa data creouse un borrador de estatutos e comentáronse os seus artigos, e hai que seguir dando pasos. Para iso propoño facer unha xuntanza fundacional a finais de setembro, o sábado 22, nesta xuntanza leríanse os estatutos, a acta fundacional e firmaríase todo polos socios presentes. O lugar que creo que estaría máis a man para a maioría sería en Santiago, ademais de que sería é (editado por User:Sobreira) doado atopar algún local para facer a reunión. Se alguén quere propoñer outro sitio sería perfecto, podemos facer logo unha votación para escoller o lugar máis axeitado.\nPor iso, antes de ter esta xuntanza fundacional do día 22 debemos rematar os últimos detalles dos estatutos, todos os que queiran colaborar serán benvidos. Saúdos, Elisardojm (conversa) 8 de agosto de 2018 ás 23:07 (UTC)\nEstounos lendo, non sei o que me levará... Oliveira (conversa) 9 de agosto de 2018 ás 12:50 (UTC)\nVaia, estou todo o tempo por acó, pero esa semana xusto andarei bastante lonxe, non poderei ir á xuntanza. Teño algo abandonada a lectura, en canto poida póñome de novo.Saúdos---Maria zaos (conversa) 9 de agosto de 2018 ás 11:50 (UTC)\n... en Ribadeo? Está tamén a xuntanza cos astures. Agremon\nBoas! Paréceme moi ben a iniciativa, vou ler os estatutos e se podo engadir algo xa direi. O de ir a xuntanza será imposible. Moitos ánimos! Saúdos.--Moniquiña (conversa) 19 de agosto de 2018 ás 09:49 (UTC)\nBoas xente, lembro que o vindeiro día 22 deste mes, sábado, celebraremos a asemblea de constitución da asociación de promoción da Galipedia en Santiago. Está pendente escoller o nome da asociación e puír algúns detalles dos estatutos, podedes comentar os artigos dos estatutos na páxina de conversa e podedes votar alí as propostas que hai.\nTamén se poden presentar candidaturas para os postos da Xunta Directiva, se alguén está interesado pode presentarse alí para o posto que considere. Saúdos, Elisardojm (conversa) 8 de setembro de 2018 ás 23:16 (UTC)\nÉme imposible ir, pero envíovos moitos ánimos. (Para a próxima a ver se se mellora o método de escolla de día ;P) Maria zaos (conversa) 10 de setembro de 2018 ás 06:57 (UTC)\nO Centro Sociocultural As Fontiñas está moi preto de Área Central.\nComéntovos que xa temos local para a reunión deste sábado, é no Centro Sociocultural As Fontiñas de Santiago de Compostela, a carón de Área Central. As coordenadas do sitio son: 42°53'02.4"N 8°31'52.5"W. Podedes velo en Google Maps aquí ou en OpenStreetMap aquí.\nQuedamos alí a partir das 11:00, os que non poidan chegar a esa hora poden achegarse cando estean dispoñibles xa que estaremos alí toda a mañá rematando os estatutos. Se rematamos a tempo os estatutos, a última hora firmarase xa a acta de constitución e xa nacerá esta nova asociación.\nSe alguén vai a achegarse dende Coruña, ou outras vilas de camiño, pode falar comigo e compartimos coche. Saúdos, Elisardojm (conversa) 20 de setembro de 2018 ás 22:31 (UTC)\nEu non podo ir este sábado, grazas Elisardojm polo teu tesón que evitou que quedase gardado nunha gabeta e a todas as persoas que traballastes e traballades para sacar adiante este proxecto que vexo ben necesario. Lles (conversa) 21 de setembro de 2018 ás 06:09 (UTC)\nMágoa non poder ir! Pouco puiden ler, pero deixei un comentario sobre do estatuto. Espero que sirva dalgo. Avisade cando nos poidamos asociar :) Mgl.branco (conversa) 21 de setembro de 2018 ás 07:59 (UTC)\nConstitución de A3GAL, Asociación de Amigas e Amigos da Galipedia e coñecemento libreEditar\nFinalmente onte, día 22 de setembro ás 21:00 horas constituíuse a asociación A3GAL, Asociación de Amigas e Amigos da Galipedia e coñecemento libre. Agora temos que seguir unha serie de requisitos administrativos, rexistro na Xunta, solicitude de NIF, etc., seguiremos informando, e moitas grazas a todos pola vosa axuda e apoio :). Ah, e na páxina de Estevoaei tedes a copia dos estatutos que finalmente foron aprobados. Saúdos, Elisardojm (conversa) 23 de setembro de 2018 ás 22:20 (UTC)\nE xa saimos nos medios e todo, aínda que "ó seu xeito" coma sempre. Saúdos, --Elisardojm (conversa) 24 de setembro de 2018 ás 13:27 (UTC)\nParabéns pola iniciativa. Uha mágoa non poder asistir, pero aquí andaremos para botar unha man. Saúdos --Satna (Ti dirás) 24 de setembro de 2018 ás 21:00 (UTC)\nComento aquí que se creou un grupo de guasá para tratar os temas relacionados coa asociación no que está a xunta directiva e algúns usuarios en calidade de pre-socios. Se alguén quere participar nesas conversas que me avise por correo e engado o seu número ó grupo, non é necesario ter a intención de ser socio nin nada, o único requisito é querer facer cousas para a Galipedia. Saúdos, Elisardojm (conversa) 8 de outubro de 2018 ás 09:00 (UTC)\nTamén hai unha lista de distribución de mensaxes, está en Usuario:MediaWiki message delivery/A3GAL, nesta lista avisaremos das cousas que se vaian facendo. Quen queira pode apuntarse, non é preciso ser socio para apuntarse porque esta é unha asociación aberta a tódolos Galipedistas. Saúdos, --Elisardojm (conversa) 16 de outubro de 2018 ás 15:32 (UTC)\nSolicitude de espazo para a asociación A3GAL na GalipediaEditar\nQueda cancelado este proceso ata que teña máis información sobre o que se pode facer.\nComo sabedes a asociación A3GAL xa foi constituída pero polo momento os seus medios son practicamente nulos e precisamos un mínimo de espazo para traballar. Pensamos que tendo os coñecementos que temos das wikis e que a asociación vai traballar tanto para a Galipedia coma para os proxectos irmáns, podería ser bo para todos que a tivese un pequeno espazo dentro da propia Galipedia, no espazo de nomes Wikipedia. A maiores comentar que a asociación non é un órgano exclusivo dos seus (futuros) membros, e que está aberta a colaborar cos editores e colaboradores do proxecto polo que ter un punto de contacto e de lugar de traballo común dentro da Galipedia sería de utilidade para todos.\nA idea é poñer unicamente contido de presentación da asociación, de publicación dos estatutos e actas, e dos proxectos que se vaian desenvolvendo, nunca sería un espazo para tarefas administrativas nin nada semellante.\nNon sei como o vedes, vós diredes, comentade o que vos pareza e votade coma sempre, un usuario un voto. Poñamos unha semana para a votación para non alongar a cousa e 3/4 dos votos a favor. Os membros da xunta directiva provisional que se absteñan de votar por favor :) Saúdos, --Elisardojm (conversa) 3 de outubro de 2018 ás 00:08 (UTC)\nConcordo.--Miguelferig (conversa) 3 de outubro de 2018 ás 09:36 (UTC)\nDiscordo. A asociación debe ter a súa propia páxina web de seu, fóra de wikipedia.org, igual que fan tódalas demais asociacións equivalentes en inglés, castelán, catalán etc, o contrario e mesturar churras con merinas. --. HombreDHojalata.conversa 3 de outubro de 2018 ás 10:44 (UTC)\ncomento: sempre queda slimwiki, wikidot ou outras free-wikias, aínda que supoño que é mellor para as dúas partes se todo está centralizado. ※ Sobreira ►〓 「parlez 」 3 de outubro de 2018 ás 09:48 (UTC)\nComentario. O que se comenta está fóra dos obxectivos deste proxecto Wikipedia:O que a Wikipedia non é#A Wikipedia non é un blogue, aloxamento web ou rede social. --. HombreDHojalata.conversa 3 de outubro de 2018 ás 10:49 (UTC)\nConcordo con HombreDHojalata, e como indica Sobreira hai outros sitios probablemente máis axeitados. En caso de querer mantelo centralizado dentro do espazo de wikimedia, o sitio máis axeitado sería en Meta. Por outra banda se o que se quere é facer unha votación formal debería seguirse o establecido para o proceso de votacións, e non unha pseudo-votación/consulta na Taberna con condicións particulares... Se o que se quere e facer unha simple consulta na procura dun consenso, non fai falla dar plazos nin condicións. ☣Banjo tell me 6 de outubro de 2018 ás 12:37 (UTC)\nCancelo a votación, non imaxinaba que podería haber obxeccións, haberá que buscar máis información sobre o tema. Saúdos, Elisardojm (conversa) 7 de outubro de 2018 ás 07:12 (UTC)\nAntes de meterse na páxina web, supoño que xa teredes feito o máis sinxelo:\nconta de correo electrónico (independente das contas particulares dos membros).\nNon si? Cales son? --. HombreDHojalata.conversa 7 de outubro de 2018 ás 09:25 (UTC)\nNon, non hai nada feito aínda e tampouco se propuxo, polo momento está o tema pendente de rexistar os estatutos na Xunta pero precisamente esta finde saíu un posible problema para abrir a conta da asociación. O único que hai polo momento, e aproveito para avisar aquí, tamén o farei no outro fío relativo á asociación, é un grupo de guasá no que está a xunta directiva e algúns usuarios en calidade de pre-socios. Se alguén quere participar nesas conversas que me avise por correo e engado o seu número ó grupo, non é necesario ter a intención de ser socio nin nada, o único requisito é querer facer cousas para a Galipedia. Saúdos, Elisardojm (conversa) 8 de outubro de 2018 ás 08:58 (UTC)\nBoas a todos, os estatutos movéronse a Galifontes, están en s:Estatutos da Asociación de Amigas e Amigos da Galipedia e do Coñecemento Libre. Saúdos, Elisardojm (conversa) 6 de decembro de 2018 ás 19:17 (UTC)\nBoas de novo, veño a avisar de que aínda non se puideron rexistrar os estatutos na Xunta porque atopamos algúns erros e tivemos que amañalos. Polo tanto imos proceder a firmalos de novo, pero desta vez non imos facer unha xuntanza só nunha cidade, imos mandar por correo os documentos ás principais cidades para que quen queira achegarse poida firmalos e ser socio fundador. Quen estea interesado ten que poñerse en contacto con Sobreira, que é o secretario, e por correo electrónico, ou como mellor vexa, ten que enviarlle os seus datos persoais xa que deben indicarse na acta fundacional. Non o dixen antes, pero a acta fundacional tamén se moveu a Galifontes, está en s:Acta fundacional da Asociación de Amigas e Amigos da Galipedia e do Coñecemento Libre. Damos de tempo ata finais desta semana para quen estea interesado envíe os datos a Sobreira, e así a semana vindeira comezaremos a rolda de firmas. Saúdos, Elisardojm (conversa) 11 de decembro de 2018 ás 16:00 (UTC)\nDesculpas antes de nada, que se cadra veño entorpecer (aínda que coa idea de axudar). Quería contactar con Sobreira, pero non vexo como. Elisardo: poderíasme engadir ao grupo de was que fixestes? (escribíchesme un correo, pero agora non atopo o teu enderezo de correo-e) Xa me dis --Satna (Ti dirás) 13 de decembro de 2018 ás 19:46 (UTC)\nNon hai problema ningún Satna, todo o mundo é benvido, xa che acabo de mandar un correo coa información. Saúdos, --Elisardojm (conversa) 13 de decembro de 2018 ás 22:05 (UTC)\nConsulta sobre modelosEditar\nOla a todos. Vexo que a ip 188.87.64.206 creou o Modelo:Industria do Motor en España para acto seguido vinculalo a diversas páxinas. Varias cuestións: fai falla un modelo así?, De precisármolo, non sería máis acaído outro vinculalo a Galicia? Cal é actualmente a política para a creación de modelos? Seguimos unha xerarquía ou créanse como a cadaquén lle parece e colócanse tamén onde a cada un máis lle gusta? Pregunto dende o descoñecemento. Grazas. --Atobar (conversa comigo) 15 de outubro de 2018 ás 17:32 (UTC)\nAta onde eu sei non hai un criterio específico para a creación de modelos. Sobre o modelo en cuestión, a min paréceme interesante ter un modelo coma este no que aparecen recollidas (non sei se todas) as empresas do sector en España. En canto o de facer un específico para Galicia non o vexo necesario, por que imaxino que practicamente sería igual ca este non? --AMPERIO (conversa) 15 de outubro de 2018 ás 17:43 (UTC)\nNon, non hai ningunha política de creación de modelos de navegación. Eu por min quitábaos todos, a súa funcionalidade está cuberta polas categorías e son rexistros que hai que ir mantendo, co cal a maioría están desactualizados. Saúdos, --Elisardojm (conversa) 16 de outubro de 2018 ás 08:13 (UTC)\nEu o problema que lle vexo é que pode non ser exhaustivo. Por exemplo, eu creei o Modelo:Bispos católicos latinos de Bilbao, mais nel están todos os que son/foron; neste último caso tamén engade unha información que non achegan as categorías. O que estamos a ver aquí, porén, non o vexo necesario. --Norrin (Fálame) 16 de outubro de 2018 ás 14:21 (UTC)\nSobre todo porque está Opel pero falta Citroën de Vigo... ※ Sobreira ►〓 「parlez 」 1 de novembro de 2018 ás 15:44 (UTC)\nAmazon doa un millón de dólares á Fundación WikimediaEditar\nBoas, segundo esta nova, a empresa Amazon doou un millón de dólares á Fundación Wikimedia. Saúdos, Elisardojm (conversa) 28 de outubro de 2018 ás 23:30 (UTC)\nE nestoutra coméntase que o dispositivo de Amazon Alexa fai uso dos artigos da Wikipedia, igual que outros dispositivos semellantes, pero non da o recoñecemento axeitado da licenza (nin cando simplemente le o contido dun artigo da Wikipedia). Saúdos, --Elisardojm (conversa) 28 de outubro de 2018 ás 23:50 (UTC)\nReverquido en Palas de ReiEditar\nOla. remato de atopar que desfixeron en Palas de Rei unha edición miña na que poñía: "O mesmo que noutros moitos lugares de Galicia, no 1936 en Palas tamén tiveron lugar asasinatos, como o de Camilo Díaz Baliño."\nFaigo público porque me parece que podría formar parte dunha serie para suprimir datos sobre a guerra civil. a edición foi feita por 213.27.252.194. Saúdos,Agremon(contacto) 20 de novembro de 2018 ás 12:06 (UTC)\nA IP só fixo esa edición, e tampouco houbo hoxe outras edicións de IPs dese estilo. Penso que debeu ser algo puntual Agremon. Saúdos, --Elisardojm (conversa) 20 de novembro de 2018 ás 12:28 (UTC)\nPor iso fixen o aviso, Elisardojm, porque un único reverquido sen comprendelo e sen explicar por unha ip sobre algo deste tema da guerra civil...Agremon(contacto) 20 de novembro de 2018 ás 12:59 (UTC)\nVídeo de eu.wikiEditar\nNon sei moi ben que é isto, é un vídeo para un concurso de edición sobre os elementos da táboa periódica na eu.wiki, pero como non sei éuscaro non sei o que din, pero aínda así é moi sorprendente o traballo e o resultado final. Saúdos, Elisardojm (conversa) 2 de decembro de 2018 ás 14:05 (UTC)\n@Elisardojm: ou calquera outro que teña coñecemento do tema, estes artigos levan máis de medio ano co marcador Modelo:Proxecto escolar e sen edicións. Deberían eliminarse os marcadores e revisarse os problemas que poidan ter os artigos. ☣Banjo tell me 5 de decembro de 2018 ás 14:41 (UTC)\nEstevoaei, hai que revisar eses artigos. Tes o contacto do profesor do proxecto? Quizais poderían darlle un repaso outro grupo de alumnos... Saúdos, --Elisardojm (conversa) 5 de decembro de 2018 ás 18:04 (UTC)\na prensa como referenciaEditar\n"Los periódicos españoles como fuente de referencia en la Wikipedia", artigo de David Rodríguez-Mateos e Tony Hernández-Pérez. --Estevo(aei)pa o que queiras... 8 de decembro de 2018 ás 14:27 (UTC)\nApunto o que dixen na lista de correos correspondente: hai unha confusión entre wikipedia, wikipedia en español, wikipedia en España... e aínda que as conclusións parecen razonables e asumibles, os datos son só para un dos casos, co que a consistencia do conxunto resíntese.Agremon(contacto) 11 de decembro de 2018 ás 18:40 (UTC)\nVinte con licenza libreEditar\nO xornal dixital Praza Pública acaba de abrir unha nova páxina Vinte "unha nova revista de sociedade, cultura e tendencias que tratará de chegar a públicos máis novos". Ten a mesma licenza que Praza, CC-BY-SA, compatible coa da Galipedia polo que poden pasarse contidos á Galipedia sen problema. Saúdos, Elisardojm (conversa) 15 de decembro de 2018 ás 21:43 (UTC)\nTraído desde "https://gl.wikipedia.org/w/index.php?title=Wikipedia:A_Taberna_(xeral)/Arquivo_24&oldid=5024298"\nÚltima edición o 30 de decembro de 2018 ás 10:32\nA última edición desta páxina foi o 30 de decembro de 2018 ás 10:32.


Patatas AMA doa 2 toneladas de patacas ao banco de Alimentos de Lugo\nDo porte encargouse unha das empresas que habitualmente fai o transporte dos seus pedidos, tamén sen custe\n12 de diciembre de 2020, 11:17\nNa tarde de onte, dende a nave que Patatas Ama ten en Piñeira, saíron dúas toneladas de patacas da Limia, amparadas pola IXP para o Banco de Alimentos de Lugo.\nPetición do propio Banco\nFai uns días, declara Amador Díaz, propietario da firma de venta de patacas por internet, que se dirixiu telefonicamente a eles o responsable do Banco de Alimentos de Lugo, para solicitarlle unha colaboración.Analizando a situación pola que está pasando o pais e as datas en que estamos, decidimos facer un esforzo e preparáronse as dúas toneladas.\nSegundo manifestou o responsable de Lugo, o seu Banco de alimentos está atendendo a 1.600 familias, que o están a pasar moi mal.\nAnte esa petición, nos decidimos colaborar coa doazón de dúas toneladas de patacas, implicando a súa vez a empresa de transporte urxente GLS para que fixera o transporte sen coste, para que así recibiran o cargamento urxente e sen ter que aboar nada.\nPROPOSTAS DENDE A ASOCIACIÓN DE PATAQUEIROS\nVista esta petición, Amador Díaz, como presidente, púxose en contacto cos membros da asociación de produtores para ver a posibilidade de entre todos, ou polo menos uns cantos poder facer outras doazóns aos outros Bancos de Alimentos, polo menos das outras seis cidades de Galicia.\nalimentos patacas patatas ama banco lugo\nBARONZÁS, "SITIO DISTINTO"


Ninguén daba un marco por Hitler\nNon é unha broma isto que pasa en Europa e no mundo – véxase Italia- co xurdimento por veces triunfal da extrema dereita, tantas veces agachada detrás de discursos patrióticos contra a inmigración e slogans de adhesión fácil e visceral para toda a xente traballadora anoxada. Slogans como, por exemplo “America first” (Trump) , “Norte branco, traballador e honesto “ (Liga Norte, antes de pasar a ser simplemente “La Lega”) ou “Atrévete, Alemaña” (AFD).\nNinguén cría que Hitler puidese acceder ao poder absoluto como o fixo. Pero pasou. O que si parece fóra de dúbida é que foi a debilidade e o descrédito da república constitucional de Weimar a que permitiu a ascensión dun psicópata criminal. Causar, por vía directa (mortos en combate) ou indirecta (fame e enfermidade) 80 millóns de mortos ten que encher de gozo a un elemento así, por máis que as vítimas pensasen outramente. O caso é ese, puxéronllo fácil: primeiro foi o contexto de hiperinflación e despois o tremendo nivel de desemprego que veu coa Gran Depresión. Todo unido ao descrédito da política e do parlamento e a un profundo convencemento na xente de que os que mandaban non eran quen resolver os problemas básicos dos votantes. Unha película ben actual.\nHai varios problemas de agora que son como o misterio da Santísima Trindade, de imposible comprensión. Sen ir máis lonxe, o prezo da vivenda e o prezo da enerxía. Ser mileurista non estaría tan mal sen esas facturas desbocadas. A xente non se explica que pasa, …ou si, algo albiscan mirando o palco do Real Madrid, os consellos de administración das eléctricas e as súas contas de resultados anuais. O caso é que os parlamentos non axudan a entendelo nin a desentrañalo. Os executivos non son quen de resolvelo. Pídennos un acto de fe. Pero isto é política.\nEsa impresión de impotencia é unha nova fatal para a democracia parlamentaria. Xa non é que non queiran, que xa lles chega ben. Ademais, non poden, non saben. Non se lles ven ideas nin capacidade de análise. Son grises, pero sen materia gris. O seus pensamentos máis complexos collen nun tweet, o que non quita, sexamos xustos, para que de cando en vez teñan unha xenial ocorrencia, do tipo: “vou mandar aos xubilados unha carta felicitándoos pola suba de dous eurazos na súa pensión”. Aos xubilados, si, aos mesmos que pagan as facturas de vivenda e de enerxía súas e dos seus fillos e fillas.\nPois o dito, ninguén daba un marco por Hitler.


Robert Koch - Wikipedia, a enciclopedia libre\n11 de decembro de 1843\n27 de maio de 1910\nBaden Baden, Imperio Alemán\nImperio Alemán e Confederación Xermánica\nEmmy Koch, Hedwig Freiberg Koch e Emmy Fraatz\nGeorg Meissner e Rudolf Virchow\nPremio Nobel de Medicina en 1905\nRobert Koch, nado o 11 de decembro de 1843 en Clausthal e finado o 27 de maio de 1910 en Baden-Baden, foi un médico alemán. É celebre por descubrir a bacteria responsábel da tuberculose que leva o seu nome: «bacilo de Koch». É un dos fundadores da bacterioloxía. Recibiu o Premio Nobel de Medicina no ano 1905.\n1.1 Postulados de Koch e restricións deles\nFixo os estudos de Ciencias naturais despois de Medicina en Göttingen. Tivo como profesor a Jacob Henle, un defensor da teoría microbiana proposta par Louis Pasteur en 1860. Foi médico-adxunto no hospital de Hamburgo. Posuía un espírito aberto moi salientábel, pois interesouse por ámbitos tan dispares como a arqueoloxía, a antropoloxía ou a parasitoloxía.\nFoi o primeiro, en 1876, que logrou o cultivo do bacilo do ántrax, que fora descuberto en 1850 polos franceses Rayer e Davaine. Para tal ocasión desenvolveu varias técnicas novidosas de coloración, de posta en cultivo e máis de identificación de xermes. En 1880, asumiu a xefatura do laboratorio de bacterioloxía de Berlín. En 1882, illou o bacilo da tuberculose, pondo a punto un método de cultivo in vitro e reproducindo a enfermidade en animais a partir da cepa cultivada, probando que o xerme era total responsábel da doenza e invalidando así a teoría celular de Virchow. Este xerme, ao que se lle deu o seu nome como bacilo de Koch, foi nomeado cientificamente Mycobacterium tuberculosis. Esta descuberta entrañaba a utilización de medidas de hixiene para loitar contra a transmisión da enfermidade. Koch foi tamén quen descubriu a tuberculina, un extracto do bacilo, e o seu papel no diagnóstico da enfermidade. É dicir, achou un principio para o tratamento da tuberculose.\nEn 1883, durante unha expedición en Exipto, Koch illou o axente microbiano da cólera (Vibrio cholerae) con a colaboración de Gaffky e de Bernhard Fischer. Probou, de aí a un tempo, o rol da auga na transmisión desa enfermidade. Porén Koch non o probou en experimentos protocolarios. A bacteria fora illada antes polo anatomista italiano Filippo Pacini en 1854, mais o seu traballo ficara esquecido, debido ao predominio das teorías dos miasmas nas explicacións teóricas das orixes das enfermidades. A descuberta de Koch, que ignoraba o labor de Pacini, foi independente e tivo maior relevancia en orde a combater o cólera. En 1965, porén a bacteria foi rebautizada como "Vibrio cholerae Pacini".\nEn 1885, Koch pasou a ser profesor de Hixiene na Universidade de Berlín, e, máis tarde, en 1891, foi director do entón recentemente creado "Instituto de Enfermidades Infecciosas", cargo que abandonou en 1904. Por eses mesmos anos emprendeu varias viaxes arredor do mundo estudando doenzas e enfermidades en Suráfrica, a India e Xava.\nDirixiu a súa atención principal o ántrax (presente en cápridos), a peste bovina e equina e as intoxicacións por chumbo. Mais tamén se interesou polo paludismo, a piroplasmose e a enfermidade do sono.\nRobert Koch recibiu o Premio Nobel de Medicina en 1905 polos seus traballos acerca da tuberculose. Foi acollido como membro estranxeiro da Royal Society o 4 de marzo de 1897.\nFatiguado polo exceso de traballo, faleceu o 27 de maio de 1910 dunha crise cardíaca.\nPostulados de Koch e restricións deles[editar | editar a fonte]\nKoch formulou os seguintes postulados:\nO microorganismo debe estar presente en todos os animais enfermos e ausente nos animais sans.\nO microorganismo debe ser desenvolvido en cultivo puro no exterior dos animais enfermos.\nUn animal san inoculado co tal cultivo puro debe desenvolver a enfermidade con todos os seus síntomas.\nO microorganismo illado dese animal debe ser idéntico ao anteriormente illado.\nRestricións aos postulados de Koch :\nVarios microorganismos poden causar unha mesma enfermidade.\nCertos microorganismos patóxenos non son cultivábeis.\nUn microorganismo pode causar distintas enfermidades.\nStefan H.E. Kaufmann: Robert Koch, the Nobel Prize, and the Ongoing Threat of Tuberculosis, N Engl J Med 353;23, 2005 (en inglés).\nCommons ten máis contidos multimedia sobre: Robert Koch\nMycobacterium tuberculosis (bacilo de Koch)\n19: Semenza, Ratcliffe, Kaelin Jr.\n20: Alter, Houghton, Rice\nTraído desde "https://gl.wikipedia.org/w/index.php?title=Robert_Koch&oldid=5091786"\nPersonalidades da microbioloxía\nA última edición desta páxina foi o 16 de marzo de 2019 ás 18:45.


Vilanova cede o Pazo de Vista Real para a inserción laboral de persoas con discapacidade - Pontevedra Viva\nO alcalde do Concello de Vilanova de Arousa, Gonzalo Durán, e o presidente de COGAMI, Anxo Queiruga\nVilanova cede o Pazo de Vista Real para a inserción laboral de persoas con discapacidade\nSábado 3 de Marzo, 2018 ás 08:35 do Sábado 3 de Marzo, 2018\nO Pazo de Vista Real será o espazo que os integrantes da Confederación Galega de Persoas con Discapacidade (COGAMI) poderán utilizar para atopar emprego tras a firma dun convenio de colaboración entre o alcalde do Concello de Vilanova de Arousa, Gonzalo Durán, e o presidente deste organismo, Anxo Queiruga.\nA cesión permitirá á confederación dispoñer dun punto de información, asesoramento e espazo formativo dentro do municipio, onde poderá desenvolver actividades vinculadas ao servizo de Intermediación, Orientación e Prospección de Emprego, dirixidas a persoas con discapacidade residentes na comarca do Salnés.\nDesta forma mellorarán as oportunidades de inserción laboral ao permitir que dous orientadores laborais do programa Máis Emprego que desenvolve COGAMI, poidan atender a persoas con discapacidade demandantes de emprego da comarca a través da realización de itinerarios integrados para inserir sociolaboralmente a aquelas persoas en risco de exclusión social.\nO programa dura sete anos e está financiado polo Fondo Social Europeo e a Fundación Bancaria a Caixa.\nNo Pazo de Vista Real, os orientadores laborais realizarán entrevistas individuais para coñecer os intereses dos usuarios. A partir de aí traballarán as súas competencias e realizarán talleres formativos para que se integren no mercado laboral.\nO alcalde de Vilanova animou a outras entidades sociais a sumarse á utilización destas instalacións. O servizo de Intermediación e Orientación Laboral xa visitou 14 empresas do municipio ás que asesora para que leven a cabo contratacións, bonificacións e adaptacións de postos de traballo e tamén lles facilita persoas para que se incorporen a un emprego.\nO servizo de orientación laboral de COGAMI conta con 67 persoas inscritas como demandantes de emprego ou de formación.


Tags cambados - Sermos Galiza - Diario de intereses galegos\nSomos Cambados denuncia que a sede do PP está a nome do contrabandista Terito\nVicente Otero Pérez, Terito, foi un dos máis célebres contrabandistas do Salnés. Buscado na Operación Nécora, baixo o seu mando despuntou a xeración de estraperlistas que máis adiante darían o salto ao tráfico de drogas. Militante de Alianza Popular, morto aos 76 anos en 1995, a sede do PP de Cambados segue aínda ao seu nome.\nConcerto en Cambados con Martirio, Pedro Guerra e Uxía\nA Orquestra de Jazz de Galicia xunta tradición galega e copla\nA 66ª Festa do Albariño de Cambados vivirá un espectáculo musical insólito. A Orquestra de Jazz de Galicia embarcou nun aventurado proceso de fusión entre a tradición galega, a copla e a canción de autor pop célebres practicantes dos mencionados xéneros. Esta sexta feira, 3 de agosto, amosárano ao público.\nA Festa do Albariño, un dos pratos fortes do verán galaico, comezan este ano cun concerto moi especial. Trátase da Orquestra Jazz de Galicia con media ducia de convidados estrela: Santiago Auserón, Carmen París, Josemi Carmona, Nastasia Zürcher, Lilaina e Wöyza.\nCambados marida viño con cinema e música\nMañá sexta feira comeza o Videa Cambados, un encontro de cinema e viño ao que tamén lle engaden música, gastronomía e máis.\nApós ser reprobado polo BNG, demite o edil de Cambados polo seu comentario machista\nO edil municipal comunicou a súa demisión logo das críticas recibidas polo seu comentario sobre a vice-presidenta española e de ser reprobado pola súa organización. O portavoz parlamentar do Bloque criticou que o PP convidase á sesión plenaria a Castelao Bragaña quen afirmou que "as leis como as mulleres están para seren violadas". Vídeo no interior


fpsanjoseguia – Colexio Plurilingüe "San José de la Guía"\nVisitamos ás alumnas Erasmus+ nos centros de prácticas de Portugal\nOs días 19 e 20 de abril Lorena, Marta e Diego (profesores en 2º de Integración Soical) visitaron Portugal. O obxectivo da viaxe era coñecer “in situ” o desenvolvemento das prácticas de dúas alumnas que grazas ao programa Erasmus+ están a facer a FCT en Porto e Lisboa.\nA primeira parada foi en Porto, en concreto na freguesía de Rio Tinto para coñecer o traballo do proxecto “A escolha é Tua” (www.programaescolhas.pt). Alí fomos recibidos por Miguel Pereira, responsable do programa e titor de prácticas dunha alumna. “A ecolha é Tua” traballa con crianzas e adolescentes dende o comunitario. Unha iniciativa moi activa e dinámica que realiza dende o tempo de lecer moitas actividades.\nA nosa seguinte parada foi Lisboa. Alí temos outra alumna de Integración facendo prácticas da man do Erasmus+ en CASA – Centro de apoio ao Sem Abrigo (casa-apoioaosemabrigo.org). André Correia o titor de prácticas, presentou o traballo desta entidade. Amosounos as instalacións desta entidade que atende ás persoas sen fogar nas rúas da capital. Cada noite reparten case 500 racións quentes de comida ás persoas en situación de rúa e ao mediodía nun espazo ofrecen tamén 90 racións de comida.\nAgradecemos á acollida de ambos centros e agardamos seguir o contacto en cursos vindeiros.\nPosted on April 25, 2018 by fpsanjoseguiaPosted in NovasLeave a comment\nErasmus+ 2018 dos ciclos superiores\nO alumnado dos ciclos superiores hai varias semanas que iniciou a FCT. Este curso, seguindo a boa costume de anos anteriores, seis alumnas e alumnos están a realizar as súas prácticas fóra de España grazas ao programa Erasmus+.\nO reparto de alumnado é o seguinte:\nUn alumno de Integración Social en Londres.\nUnha alumna de Integración Social en Porto.\nUnha alumna de Integración Social en Lisboa.\nUnha alumna de Educación Infantil en Porto.\nTres alumnas de Educación Infantil en Varsovia.\nDende o centro agradecemos aos centros pola acollida do noso alumnado.\nPosted on April 17, 2018 by fpsanjoseguiaPosted in NovasLeave a comment\nVídeo: Integración Social, un clamor\nVideo realizado polo alumnado de 2º curso do Ciclo Formativo de Grao Superior de “Integración Social” do colexio San José de la Guía (Vigo).\nXunto as imaxes do alumnado do 2º curso de Integración Social aparecen fotografías de Aarón Diez pertencentes á exposición “O Vigo que [NON] sorrí”.\nPosted on March 7, 2018 by fpsanjoseguiaPosted in NovasLeave a comment


Loita obreira contra a precariedade e o espolio colonial - UPG\nLoita obreira contra a precariedade e o espolio colonial\n17/07/2017 /en Social /por UPG\nO sindicalismo nacionalista e de clase lidera a resposta operaria fronte aos abusos da patronal e as políticas antiosociais e antigalegas impostas polo PP\nUnha vaga de mobilizacións e protestos sacude o noso país. A loita obreira vén de se intensificar nas últimas semanas. Faino grazas á decidida aposta da CIG na vía do conflito para poñer fin aos abusos da patronal e tamén para reverter as políticas antisociais e antigalegas impostas polo Partido Popular, desde os gobernos español e galego. O sindicalismo nacionalista e de clase, volveu demostrar que o camiño para a emancipación do pobo traballador galego pasa pola súa autoorganización, face ao entreguismo das centrais sindicais españolas e o seu permanente pactismo.\nCombater a precariedade, procurar a mellora substancial das condicións salariais e de traballo, mais tamén confrontar o espolio colonial que continúan a padecer os nosos sectores estratéxicos, alentan a conflitividade que visa a enorme capacidade de resposta do noso pobo e das súas clases traballadoras.\nExixir o mantemento do emprego e o desenvolvemento das nosas capacidades produtivas é a causa que empurra toda a Costa da Morte, defendendo o futuro de Ferroatlántica fronte a ameaza de segregación empresarial coa que o grupo empresarial Villar Mir tenciona especular con dúas centrais hidroeléctricas galegas (río Xallas e río Grande), para facer caixa e acabar por deslocar a produción ao sur da península. Ferroatlántica é un exemplo clamoroso dos efectos e consecuencias que o vixente marco de dependencia que padece Galiza ten para o seu pobo. A carencia de soberanía é a que segue a permitir que a explotación dos nosos recursos naturais só beneficie ao grande capital foráneo, en troca e de a orientar á satisfacción das necesidades do noso país e das súas clases populares. Un verdadeiro espolio colonial que só poderá ser superado pola vía de atinxirmos plena capacidade de decisión.\nA loita heroica do plantel de Ferroatlántica, empurrado pola solidariedade de toda a comarca e do resto do país, é un exemplo da nosa capacidade de resistencia e combate. A demanda do noso dereito a producir e a utilizar os nosos recursos ao servizo do desenvolvemento de Galiza, deixou en evidencia a carencia dunha política económica e industrial de país por parte da Xunta de Galiza do Partido Popular, que volve axir como mera delegación administrativa do goberno español actuando de maneira servil e cómplice aos intereses da oligarquía española.\nA imposición unilateral dun novo Plan de Transporte, por parte da Xunta, sumado á estrutural precariedade no sector do transporte de viaxeiras e o bloqueo na negociación colectiva, foi outra das frontes de batalla sindical nas últimas semanas. Un conflito que atinxiu dimensión nacional, con varias xornadas de folga, e no que a acción decidida da CIG logrou reorientar a resolución do conflito após CCOO e UGT asinaren un acordo incompleto e insuficiente con Xunta e patronal. Desta maneira, o sector comeza a dar pasos decididos cara a un convenio nacional, ao se reactivar o Marco Galego de Negociación con “plena lexitimidade e capacidade para a negociación no ámbito galego de transporte de viaxeiros por estrada”. Para alén de lograr a garantía de subrogación, a mobilización permitiu fixar nun 2% a revisión salarial nos convenios provinciais. Da loita ha de depender tamén garantiren o actual número de postos de traballo, na medida en que o Plan da Xunta prevé a redución de liñas e, xa que logo, a destrución de emprego no sector.\nO bloqueo patronal da negociación colectiva provocou que xa se realizaran cinco xornadas de folga no sector metal na provincia da Coruña. O empresariado négase mesmo a considerar os reclamos dos e das traballadoras, no referido a reducir a crecente precariedade no sector, garantiren a subrogación do persoal, cuestións como as mutuas, as ETTs o plus por desprazamento ou a situación da industria auxiliar. A acción decidida da CIG por estender o conflito e asentalo na base do sector, axitando nas empresas e nos centros de traballo, conseguiu reforzar a posición dos e das traballadoras do sector, incorporándoos á loita organizada. A actitude combativa alentada polo sindicalismo nacionalista choca coa demostrada por CCOO e UGT que na provincia de Pontevedra volveron asinar un acordo que apenas mellora en nada as condicións do sector. Unha sinatura precipitada coa que de maneira evidente o sindicalismo pactista procuraba evitar que o alcance do conflito na Coruña acabase por se estender ao sur do país.\nA resposta diante da brutal precariedade que se estaba a padecer nas obras de ampliación da Ponte de Rande, e que acabou por se saldar coa morte dun operario por causa dos incumprimentos denunciados semanas antes pola CIG, foi tamén obxecto de disputa tanto coa UTE adxudicataria como coas administracións públicas. A situación na Ponte de Rande é un clamoroso exemplo de como o Partido Popular coloca as administracións do lado da patronal, ignorando os graves incumprimentos do convenio colectivo e da normativa de seguridade laboral, con xornadas extenuantes de até 12h a sesenta metros de altura, remuneradas por baixo dos salarios legais.\nA factoría viguesa de PSA Peugeot-Citroën volveu ser albo de protestos. A intensificación dos ritmos de traballo e a insuficiente contratación de persoal están a provocar unha escalada de precariedade, que resulta na maior explotación dos e das traballadoras desta transnacional do sector da automoción. Diante dos abusos da dirección da factoría e da negativa a se sentaren a negociar con tres dos sindicatos que teñen representación no Comité de Empresa, o persoal vén de secundar dúas xornadas de folga.\nDesde a Unión do Povo Galego saudamos con entusiasmo toda esta conflitividade, por ser o principal indicador e síntoma da capacidade de loita da clase traballadora galega e chamamos ao conxunto do pobo a se sumar a ela, apoiando o sindicalismo nacionalista e de clase. No capitalismo, agravado no caso galego polo marco de dependencia que impoñen o Estado español e mais a UE, ningún dereito está garantido e todo fica en disputa. A loita obreira nas empresas e na rúa é, pois, o camiño para avantarmos cara unha Galiza ceibe e socialista que poña fin á explotación.\n40 aniversario da UMG 50 anos da morte do Che. Convocatoria para a constitución dun Comité Nacional...


Como foi o mapa do mundo en 1922 - Geofumadas\nDecembro, 2013 cartografía, Política e Democracia\nEste último número de National Geographic presenta dous temas de gran interese:\nPor unha banda, un extenso informe do proceso de modelización de patrimonio empregando os sistemas de captura láser.\nEste é un elemento de coleccionista, explicando a complexidade que conduciu o traballo nos rostros de Mount Rushmore en Dakota do Sur e friso de deuses hindús con seus compañeiros do sexo feminino en Rani Ki VAV, o ben pisou do século XI, no oeste India.\nO outro obxecto de colección desta edición é o mapa aniversario da 125 anos, que consistía dunha copia do 50 75 x cm o primeiro mapa xeral referente mundial da National Geographic Society, publicado en decembro de 1922 e que era a Cambios dramáticos desde o inicio do século XX despois da Primeira Guerra Mundial.\nÉ interesante e educativo en materias que apenas vimos enriba da Clase de Estudos Sociais do noveno Grao do Instituto Alfonso Guillén Zelaya. Este mapa redibuja as fronteiras políticas de Europa e Medio Oriente despois do Tratado de 1919. Foi nese momento que a derrota de Alemania foi derise, e os seus territorios en África e no Pacífico pasaron a mans dos vencedores. Os exploradores alcanzaron os polos sur e norte, aínda que as extensas extensións cubertas de xeo do océano Ártico e Antártico permaneceron inexploradas.\nSeguro que houbo máis cartografía, pero para National Geographic foi un logro tremendo publicar un mapa "oficial" de como foi o resultado dunha primeira guerra mundial, na que durante catro anos morreu unha media diaria de 6,046 persoas ao día. No mapa podes ver curiosidades que só se poden ver deste xeito, como por exemplo:\nIrán aínda se chamou de Persia. Aquí xa aparece o que máis tarde sería chamado Unión Soviética logo da transformación do Imperio Tsar. Turquía tamén aparece despois da disolución do Imperio otomán. E da disolución do Imperio Austrohúngaro aparecen o Estado de Austria e as Repúblicas de Hungría, Checoslovaquia e Iugoslavia.\nO mandato xaponés pode verse en gran parte das illas do Pacífico; esa posición que lle deu o aire de liberador e converteuno nun tirano para a Segunda Guerra Mundial. Aínda podo recordar a versión esquerdista do meu mestre, cando explicou que Xapón invadiu nun aire de liberación dos territorios colonizados polos grandes imperios británicos e franceses, entón esqueceu e terminou sendo outro colonizador que gañou unha gran desorde coa gran.\nO mapa mostra os intentos das rutas aéreas, que para entón eran novedosas como para aparecer no mapa. As rutas aéreas continuas aparecen en liña continua, que son tramos curtos dentro dos continentes. Na liña de puntos, as rutas autorizadas pero non en funcionamento, están aquí Bos Aires - Río de Xaneiro, e un tramo desde o extremo do Brasil ata Senegal en África. Outras rutas intercontinentales só aparecen como voadas pero non adoptadas comercialmente.\nO mapa ten pequenas incrustacións de correntes mariñas, ventos e densidade de poboación. O máis alto está por riba de 400 persoas por milla cadrada, como só descubrir leste de China, sur do Xapón, India central e do norte de Francia. 100 e 400 entre habitantes por milla cadrada é a Europa Central, India, China, Estados Unidos só un pontinho en Nova York. A continuación, os Estados Unidos había ninguén, a non ser o único país industrializado en latín, pero a súa participación abriu o camiño para colocar-se no mundo como un valor e un novo colonizador.\nCuriosamente, recorda a forma en que terminou un conflito e como se deixaron listas as condicións por un segundo que apenas explotou 17 anos máis tarde.\nPara mercar a versión dixital:\nNon teño idea se o mapa vén nesta ou só na versión impresa.\npost anterior«Anterior 2014 - Breves predicións do contexto xeográfico\nseguinte Post Os cursos MappingGIS: o mellor que hai.seguinte »


Stellantis pechará 129 concesionarios en toda España - NH Diario\nInicio España Stellantis pechará 129 concesionarios en toda España\nO grupo Stellantis vai pechar 129 concesionarios en España das súas nove marcas, a maior parte deles Citroën, Peugeot e Opel. Esta cifra representa un terzo dos que o grupo ten na actualidade e deixa no aire un total de 30.000 empregos. Esta decisión enmárcase no plan de reestruturación da empresa que vai poñer en marcha un novo modelo de negocio con centros multimarca a partir de 2023. O obxectivo do xigante Stellantis con este xiro nos seus puntos de venda é adaptarse aos cambios ambientais e normativos que están a impactar no modelo de distribución. «Trátase de anticiparse a unha realidade que chegará máis pronto que tarde nun sector aguilloado pola crise dos semiconductores, a chegada do coche eléctrico e compartido, entre outros factores», sinalan fontes do consorcio.\nArtigo anteriorSanidade establece o nivel máximo de restricións en 9 concellos\nArtigo seguinteCoche bomba en Cabul | Morren tres atacantes nun tiroteo coa policía


As Brigantias Roller Derby organizan un roteiro en patíns\nAs Brigantias Roller Derby organizan un roteiro en patíns pola cidade da Coruña\nO roteiro terá lugar o vindeiro venres día 19 ás 7 da tarde no Rompeolas (Orzán) | O club remotou os adestramentos a semana pasada para preparar a próxima tempada\nCartel do roterio por A Coruña organizado polas Brigantias Roller Derby\n“As Brigantias quedan para patinar!”: ese é o lema dunha nova actividade organizada polo club As Brigantias Roller Derby á que convidan a todas aquelas persoas que queiran pasar un rato divertido en patíns (en liña ou quads).\nO encontro terá lugar o vindeiro venres día 19 ás 7 da tarde no Rompeolas, situado na praia de Orzán da Coruña. Dende club animan á xente a unirse se quere coñecer a xente nova e descubrir máis sobre o Roller Derby. Quen queira só ten que levar os seus patíns e as súas proteccións!\nAs Brigantias Roller Derby volveron a adestrar a semana pasada\nAdemais, lembran que o xoves 11 de xuño o Club As Brigantias retomou os adestramentos tras os meses de confinamento. Estes se celebran na pista de Monte Alto de 20.00 a 23.00 e convidan a todas as interesadas en coñecer este deporte a que se unan. Non se requiren coñecementos previos de Roller Derby, o único requisito é ter máis de 16 anos.\nPódese aprender a xogar desde cero, polo que se estás interesada, podes poñerte en contacto no mail uneteasbrigantias@gmail.com.\nPara mais información, o equipo dispón de redes sociais (Facebook, Instagram, Twitter) e de la páxina web www.brigantias.com.\nEtiquetas A Coruñabrigantiaspantínspatinaxeroller derbyroteiro


Comezan os traballos de posta en valor do petroglifo de Chan dos Areeiros - Noticias de Galicia\nComezan os traballos de posta en valor do petroglifo de Chan dos Areeiros\nDurante o mes de setembro desenvolveranse na parroquia de Santa Cristina de Cobres os traballos de escavación arqueolóxica, limpeza e documentación dos petroglifos do Chan dos Areeiros. A intervención, que permanece aberta ás visitas, complementarase cunha charla informativa orientada a difundir os valores do xacemento.\nO petroglifo de Chan dos Areeiros, situado na marxe dunha pista forestal, entre os lugares de Acuña e Areeiros, está exposto a un alto risco de deterioro debido á falta de sinalización e protección. O proxecto inclúe a escavación arqueolóxica do contorno con vistas a descubrir as zonas gravadas que permanecen ocultas baixo os sedimentos, así como a documentación dos motivos e da sinalización do enclave. Búscase garantir a correcta conservación do sitio ao mesmo tempo que se facilita a visualización do espazo, convertíndoo nun recurso turístico para o concello, que xa conta con outros exemplares de arte rupestre nun entorno natural privilexiado.\nA intervención, promovida pola Consellería de Patrimonio da Xunta de Galicia, conta coa colaboración da Concellería de Cultura e Mocidade do Concello de Vilaboa, e está dirixida por Fernando Carrera Ramírez e é executada por Rock Art Conservation S.L., empresa especializada na conservación e xestión de arte rupestre.\nO traballo de campo levarase a cabo entre o 1 e o 7 de setembro, período durante o cal o espazo permanecerá aberto ás visitas. Unha vez finalizados os traballos, organizarase unha charla explicativa dos mesmos así como unha visita nocturna ao enclave arqueolóxico.\n2 de setembro de 2015 | 18:58\t• Sen comentarios


Entrevista Cesar José Mera Rodríguez\n1/Como se meteu na política?\nNo ano 1975 dedicabame a dar clases de matematicas,fisica entre outras asignaturas.No principio do ano1976 sendo Fraga ministro do goberno convocou elección municipais en España.Naquel momento eu non tiña nada que ver ca política,un grupo de amigos animoume a presentarme debido a que o actual alcalde non era unha persoa moi popular,xa que habia sido nomeado pola dictadura.Foi a elección mais dificil da miña vida xa que os actuais concelleiros, como e loxico apoiaban o alcalde.Conseguin convenceles de que o pobo queria un cambio e dos oito concelleiros que votaban ganei 5-3 e desa forma convertime no alcalde da Cañiza.\n2/Cantos anos tiña cando se presentou as primeiras eleccións?\nTiña 30 anos o día das eleccións que foi o25 de Xaneiro de1976.\n3/Porque partido se presentou?\nDaquela non habia portidos políticos.En1979 presenteime por U.C.D. nestas eleccións xa participaban os veciños e ganei 12escaños a 1.Estiven neste partido ata que desapareceu en 1983 no que me presentei polo partido popular.\n4/Cantos partidos hai na oposición?\nHai un partido so partido o socialista.\n5/Cales foron os resultados o longo da sua vida?\nGañei sempre por maioria absoluta,en 1979-1983-1987-1991gañei 12 escaños a1,en1995 gañei 9 escaños a 4,en 1999 gañei 12 escaños a 3,en 2003 gañei 9 escaños a 4 e no ano 2007 gañei 8 escaños a 5.\n6/Teño entendido que foi presidente da deputación?\nSi,fun presidente da deputación durante duas lexislaturas a primeira vez cando foi para a xunta o Señor Cuiña Crespo que foi elixido no ano 1990-1991,despois fun relexido novamente no ano 1991 o ano 1995 apartir desa data deixei de ser presidente da deputación.\n7/Durante canto tempo foi senador?\nFun elixido senador nas seguintes lexislaturas:\n5ªque abarcaba o periodo do ano 1993-1996\n6ªdo ano 1996-2000\n7ªdo ano 2000-2004\nComo dato curioso podo dicir que o presidente da deputación de Ourense e mais eu estivemos o mesmo tempo sendo senador,alcalde e presidente da deputación.\n8/Como levabas o de ser senador e alcalde?\nO ser senador obrigabame a desplazarme a Madrid cada quince días durante dous ou tres días consecutivos o pleno,tamen tiña que asistir noutras datas as comisións correspondentes,tendo en conta que sempre gañei por maioria absoluta moi folgada non foi para min ningun incomvinte xa que na miña estancia en Madrid delegaba no meu teniente alcalde.\n9/Vaste presentar as prosimas eleccións?\nNon,nas ultimas eleccións enviei unha carta os meus veciños da Cañiza explicandolle que era a ultima vez que me presentaba.Polo tanto quero cumplir o meu compromiso.Cando remate esta lexislatura levarei o frente do concello da Cañiza 35 anos que creo que xa esta ben, xa que son un dos alcaldes mais veteranos da Cañiza e de toda España.


O Parlamento galego apoia a reforma integral do colexio público ribadense | A Mariña Xa!\n23 minutos O Concello de Cervo amplía a superficie do mercado semanal de San Cibrao\n59 minutos Burela organizará varias actividades na fin de semana das festas patronais\nO Parlamento galego apoia a reforma integral do colexio público ribadense\nO deputado mariñao, Daniel Vega, logra o respaldo do Parlamento de Galicia para instar ao Goberno galego a acometer a reforma integral do CEIP Gregorio Sanz de Ribadeo. Así se puxo de manifesto este venres, a instancias da Proposición Non de Lei presentada polos populares e que foi aprobada por unanimidade nunha comisión parlamentaria.\nConcretamente, tal e como se expuxo na sesión correspondente á Comisión 4ª de Educación e Cultura, a administración autonómica debería incluír varias liñas de actuación no marco deste proxecto. Son as seguintes: acondicionamento e conservación dos inmobles; carpinteiría exterior e inferior (fiestras, portas, persianas lucernarias); illamento das fachadas e traballos varios de albanelería; substitución das luminarias existentes por unha de baixo consumo e tecnoloxía LED; acondicionamento dos falsos teitos, tabiques, pintado de aulas e novo sistema eléctricos.\nDaniel Vega non dubida en que o Goberno de Feiióo “sexa sensible” coa petición dos populares, que está encamiñada a que nun futuro próximo este centro dispoña dunhas instalacións modernas e renovadas.\nO CEIP Gregorio Sanz é de ámbito comarcal. Está situado no barrio da Faxarda, na parroquia de Obe. Trátase do único centro público de Educación Infantil e Primaria de Ribadeo e esteá adscrito ao instituto Porta da Auga. Este curso 2019/2020 incorpora unha sección bilingüe en 1º e 2º de Primaria e desenvolverá o programa Edixgal en 5º e 6º. O número de alumnos matriculados no pasado curso foi de 411: 117 en Educación Infantil e 294 en Primaria. As novas matrículas correspondentes a nenos de 3 anos é de 44; o que acredita a súa demanda. Ademais, oferta como servizos complementarios os de transporte e comedor escolar gratuítos; o programa Bos Días, organizado pola AMPA A Faxarda; o programa Educando en Familia e distintas actividades extraescolares.\nA actuación no centro educativo de Ribadeo amosa “a vontade extraordinaria” da Xunta de Galicia pola Educación pública na Mariña e na provincia, e súmase a outras proxectadas nos CEIPs Nº1 de Foz, de Cervo e o Virxe do Carme de Burela. En total, a Xunta de Galicia está a facer un importante esforzo inversor nestas tres obras con achegas que superan os 2,6 millóns de euros, con cargo aos fondos do superávit 2019.\nNo conxunto da provincia, o Executivo galego ten en marcha a mellora doutros cinco educativos, que fan que o investimento total na provincia nesta materia supere os 6 millóns de euros. Son, ademais dos centros de A Mariña, o IES Muralla Romana de Lugo; o CEIP Plurilingüe Santa María de A Fonsagrada; os CEIPs Casás e Luis Pimintel de Lugo; e o CPI Ramón Piñeiro de Láncara.\nEtiquetas colexio gregorio sanzPPRibadeo\nAnterior Rematadas as obras na LU-133 pola parroquia ribadense de Covelas\nSeguinte Prevén instalar nos faros dotacións culturais e turísticas


Comeza o xuízo polo crime da rozadoira en Ponteareas | Noticias de Galicia | CRTVG\nPublicado o 25/03/2019 19:09\nComezou na Audiencia Provincial de Pontevedra o xuízo polo crime da rozadoira. Un home está acusado de matar outro e deixar ferida a filla con esa máquina na Cañiza. O fiscal pide 18 anos de prisión por dous delitos de asasinato, un consumado e outro en grao de tentativa.\nMinutos antes das 10 da mañá chegaba á Audiencia de Pontevedra desde o cárcere da Lama, onde leva case dous anos en prisión preventiva, o acusado, Xosé Luís Viéitez. A vista comezou coa selección do xurado popular que deberá decidir sobre a súa culpabilidade ou inocencia.\nJosé Luís Viéitez está sendo xulgado por uns feitos que ocorreron o 17 de xuño de 2017 na parroquia de Achas, na Cañiza. Alí ten unha segunda residencia. A relación cos veciños era mala e xa tiveran 5 preitos por agresións mutuas por uns terreos. Ese día, e sen mediar palabra, foi cara á vítima e abriulle o nariz coa rozadoira. O home caeu ao chan. A filla sacou o móbil para gravar a agresión e José Luís atacouna a ela. Cortoulle un dedo, feriuna na cara, nos brazos e nas costas. O pai intentou levantarse e fuxir e entón José Luís volveu agredilo ata que un veciño o afastou. O home morreu días despois no hospital e a filla sofre secuelas das que aínda non se recuperou. O fiscal pide 18 anos de prisión para o acusado por un delito de asasinato e outro en grao de tentativa ao ter en conta o informe forense que asegura que o acusado tiña as facultades minguadas.\nO fiscal tamén pide senllas indemnizacións, para os familiares da vítima e para a filla, e unha orde de afastamento durante 18 anos de todos os membros da familia ata segundo grao.\nO director de PSA Vigo advirte de que derrogar a reforma laboral pon en risco o emprego